TotalCar.rs » Novi Audi A8 sledeće godine\nNa godišnjem skupu akcionara, održanom danas u Ingolštatu, šef Audija, Rupert Štadler, najavio je između osalog da će potpuno novi A8 biti lansiran sledeće godine.\nTreća generacija Audijeve perjanice je na scenu stupila pre sedam godina i dok su mnogi očekivali da naslednik stigne ove godine na tržište, to se neće desiti. Kompanija „četiri prstena“ je danas obelodanila da će novi A8 stići 2017, kada će u isto vreme postati prvi serijski model kompanije sa mogućnošću autonomne vožnje.\nZahvaljujući novorazvijenom sistemu vožnje namenjenom za saobraćajne gužve, veliki sedan će biti sposoban da sam sobom upravlja na autoputevima pri brzinama do 60 km/h. Tehnologija će vremenom da evoluira, tako da Audi procenjuje da će potpuno autonomni model biti na putevima do 2025.\nŠta za sada znamo o novom A8 (generacija D5): biće prvi serijski model koji je dizajnirao Mark Lihte i njegov tim. To znači da će mnoge smernice dizajna preuzeti od fenomenalnog Prologue koncepta.\nLežaće na MLB Evo platformi, i biti lakši za do 200 kilograma, što će u značajnoj meri doprineti boljoj efikasnosti i performansama. Motor za koji se zna da će pronaći mesto ispod haube novog A8 je 6,0-litarski W12 biturbo sa 600 ks i 900 Nm, koji je debitovao u Bentley Bentaygi.\nŠto se napredne tehnologije tiče, očekuju se laserska prednja svetla, OLED zadnja, e-turbo kao u SQ7, uz sve ono najbolje što Audi ima da ponudi u oblasti info-zabavnih sistema. „Šuška“ se da će A8 biti opremljen OLED monitorima, sistemom kontrole putem pokreta i čitavim nizom sistema asistencije, što se i očekuje od jedne perjanice.\nAudi ne kaže kada će novi model tačno biti lansiran, ali za očekivati je da to bude u prvoj polovini godine, tako da Ženeva deluje veoma izvesno. Prodaja bi trebalo da započne par meseci kasnije. Ukoliko do te premijere ne dođe, A8 će biti predstavljen sredinom septembra u Frankfurtu.


Samo što nismo umrli – Helsinški Parlament Gradjana Banja Luka\nSamo što nismo umrli\n“Mi samo što nismo umrli. To je dijagnoza za ekonomsku situaciju u Bosni i Hercegovini”, ocijenio je Damir Miljević na tribini održanoj 13. marta u Banjoj Luci u organizaciji Helsinškog parlamenta građana.\nPrema njegovim riječima Bosna i Hercegovina je prošle godine ostvarila deficit u spoljnotrgovinskoj razmjeni od 7,4 milijardi maraka, što je najveći deficit u istoriji BiH.\nMiljević je dalje naveo da se u BiH polovina društvenog bogatstva troši na funkcionisanje države. Ušečće javne potrošnje u bruto društvenom proizvodu u BiH se kreće između 54 i 60%, što je svrstava u red najrigidnijih zemalja i sistema na svijetu. U evropskim zemljama taj procenat kreće između 25 i 35%.\n“A kada je riječ o zaposlenim i pravu na rad, tu je situacija više nego katastrofalna”, naveo je Miljević dodajući da je stopa nezaposlenosti u BiH najveća u Evropi i iznosi 40%.\nMiljević smatra da je krajnje vrijeme da se BiH okrene razvoju ekonomije i zapošljavanju. “Ne treba tu ništa izmišljati, u ekonomiji je već sve izmišljeno”, istakao je Miljević dodajući da bi BiH mogla, ako ništa drugo, bar usvojiti neka dobra rješenja koja već postoje u susjednoj Hrvatskoj i Srbiji i Crnoj Gori, a koja stimulišu zapošljavanje i olakšavaju pokretanje biznisa, tj. proizvodnje.\nTribina “Ekonomska situacija i pravno na rad u BiH – 10 godina nakon rata” bila je treća u seriji od šest tribina koje ćemo organizovati u okviru projekta Trening centra “Otvoreni univerzitet”, a povodom obilježavanja desetogodišnjice mira u BiH.\nPrevPrethodnaDeset godina Helsinškog parlamenta građana\nNarednaVeliki interes za „Otvoreni univerzitet“Next


POBEDOM IZBORILE PETU ODLUČUJUĆU UTAKMICU - LAJKOVAC NA DLANU\nO tituli prvaka Srbije za odbojkašice odlučiće majstorica 2. maja u Staroj Pazovi!\nOdbojkašice Železničara pobedile su večeras Jedinstvo iz Stare Pazove sa 3:1 po setovima (25:23, 28:26, 17:25, 25:22) u četvrtom meču finalne serije. Lajkovčanke su izjednačile na 2:2 u seriji, pa će odučujuća peta utakmica odlučiti šampiona države.\nPeti meč su priželjkivali u Lajkovcu svi i verovali su u ekipu Železničara da će u tome uspeti. U sjajnoj atmosferi u hali sportova u Lajkovcu, domaće odbojkašice su nošene velikom podrškom sa tribina stigle do izjednačenja. Bezrezervna podrška sa tribina značajno je pomogla ekipi Železničara da stigne do trijumfa i obezbedi peti meč, posle kojeg će postati poznat šampion Srbije.\nPredsednik kluba Živorad Lazarević nije krio zadovoljstvo posle meča. „Puna hala, igramo dalje… Nigde u Srbiji nema ovakve publike i navijanja, dobre organizacije mečeva. Mislim da imamo više šanse za titulu jer smo dobili dve utakmice zaredom, a tamo igramo bolje nego ovde, mada se u odbojci nikad ne zna.“\nŠef stručnog štaba Mirjana Musulin ističe da je meč bio izuzetno težak: „Dobro smo otvorili i odjednom kao da smo „isključili neki prekidač“ i ušli smo u nervozu i paniku. Sva sreća da smo u bitnim trenucima uspeli da se smirimo i odigramo disciplinovano što nam je donelo prevagu na kraju setova. Prekosutra igramo petu utakmicu i to je jedna, jedina koja odlučuje o prvaku. Nadam se da ćemo to biti mi, iako to obe ekipe zaista zaslužuju.“\nKapiten Železničara Ivana Lazarević kaže da je ovo bila jedna od najtežih utakmica ove sezone, koju su dobili zahvaljujući mentalnoj snazi i publici, a za četvrti set ističe da je možda najteži u njenoj karijeri.\nUtakmicu u Lajkovcu pratilo je rukovodstvo Odbojkaškog saveza Srbije predvođeno predsednikom Zoranom Gajićem.\nOdlučujući peti susret će se igrati 2. maja u Staroj Pazovi, najverovatnije uz prenos na RTS 2.\nDAN D ZA TITULU ŠAMPIONA DRŽAVE


2 новембра, 2019 Posted By: Free Zone Vesti Comments are off for this post\nMeđunarodna panevropska konferencija PUSH održaće se 11. novembra u 11 časova u Kulturnom centru Beograda. Učesnici konferencije će se baviti pitanjem stanovanja, kao i prava na grad, koje je zadnjih nekoliko decenija postalo jedno od najvažnijih pitanja koje ima egzistencijalnu potku. Pravo na adekvatno stanovanje jedno je od prava prepoznatih u Međunarodnom...\n1 новембра, 2019 Posted By: Free Zone Vesti Comments are off for this post\n30 октобра, 2019 Posted By: Free Zone Vesti Comments are off for this post\nPetnaesto jubilarno izdanje festivala Slobodna zona održaće se od 7. do 12. novembra 2019. godine u 7 bioskopskih dvorana u Beogradu, Novom Sadu i Nišu. Festival Svečano otvara film Areta Frenklin – Amazing Grace 7. novembra u 20h u Kombank dvorani. Areta Frenklin je na vrhuncu slave u januaru 1972. godine, odlučila...\n29 октобра, 2019 Posted By: Free Zone Vesti Comments are off for this post\n27 октобра, 2019 Posted By: Free Zone Vesti Comments are off for this post\nSlobodna zona – Horizonti Balkana Sećanja i suočavanja 15. jubilarno izdanje festivala Slobodna Zona u okviru selekcije Horizonti Balkana donosi šest uzbudljivih ostvarenja po izboru selektora Jelene Maksimović i Ivana Bakrača. U centru pažnje su borba i sećanje, nasleđe prošlosti, potreba za (dis)kontinuitetom i po(r)uke kojim događaji mesta i ljudi iz prošlosti definišu...


Učenici OŠ “Sveti Sava” istražuju za “Vikipediju”… – TV Kikinda\nUčenici OŠ “Sveti Sava” istražuju za “Vikipediju”…\nU okviru projekta Vikipedija u školama, koju Vikimedija realizuje dugi niz godina, više od četrdesetoro učenika OŠ “Sveti Sava” je izrazilo želju da prođe obuku “Uređivanje vikipedije”. Nakon odabira tema, učenici će imati mogućnost da postave svoje članke na Vikipediji. Ono što je interesantno, to je da su učenici veoma motivisani, objašnjava menadžer obrazovnog programa Vikimedija Srbije, Nebojša Ratković jer se školstvo danas oslanja na internet, kao neizostavan deo obrazovanja…\n-Čim je u pitanju internet i postavljanje nekog sadržaja, što drugi mogu da pročitaju, dodatno motiviše đake da postavljaju tekstove. Sav taj sadržaj pratimo mi u organizaciji, prilikom postavljanja, nakon čega administratori na Vikipediji, koji prate sav sadržaj, u slučaju da nešto ne ispunjava zahteve Vikipedije, postavljaju šablone šta treba ispraviti i slično….\nU okviru realizacije projekta, “Vikipedija u školama” sarađuje se sa svim obrazovnim institucijama, koje dele isti cilj, što znači edukacija dece. Na ideju da bi učenici OŠ “Sveti Sava” mogli da budu deo ovog projekta, došla je nastavnica engleskog Dragana Videnov, koja je prošla seminarsku edukaciju i svoje znanje usmerila na učenike, koji imaju takva interesovanja…\n-Ujedno smo želeli da ih motivišemo da sami istražuju i da obogaćuju i postavljaju stranice na Vikipediji i da stiču funkcionalno znanje. Danas ćemo obučiti oko četrdesetak učenika od šestog do osmog razreda, koji su zainteresovani za takav vid rada…\nĐaci, koji su se opredelili da učestvuju u projektu, većinom koriste Vikipediju i smatraju da će na ovaj nači još više nadograditi svoje znanje. Ideja projekta je da se učenici upoznaju sa Vikipedijom, njenim značenjem, prednostima i pre svega uređivanjem, a da se nastavnici podstaknu na korišćenje modernog pristupa u nastavi. Cilj projekat je uvesti Vikipediju u obrazovni sistem putem pisanja referata, na zadate teme iz određenog nastavnog predmeta (geografija, istorija, biologija i sl).\nVikimedija Srbije je nevladino, nestranačko i neprofitno udruženje, čiji su ciljevi promocija i podržavanje stvaranja, sakupljanja i umnožavanja slobodnog sadržaja na srpskom jeziku isključivo na neprofitan način, kao i ideje da svi ljudi imaju jednak pristup znanju i obrazovanju. Udruženje deluje kao jedini zvanični ogranak Vikimedije u Srbiji.\n3 februara, 2018 Rubin Rubin\n← Centru za socijalni rad potrebni hranitelji Vladimir Jakšić pobednik međunarodnog takmičenja solo pevača →


IVANOVIĆ: Status Kosova biće rešen po „kiparskom modelu“\nIVANOVIĆ: Status Kosova biće rešen po „kiparskom modelu“\nSklon sam da verujem da će se status Kosova rešavati po „kiparskom modelu“, što znači Kosovo sa Srbijom u Evropskoj uniji, rekao je danas predsednik Građanske inicijative „Sloboda, demokratija, pravda“ Oliver Ivanović i dodao da u vezi sa tim „ima mnogo otpora“.\n– Tema Kosova će još dugo biti važna, ne mislim da će to biti 2020. ili 2022. Dugo će trajati ta priča jer sumnjam da će se status Kosova rešiti u trenutku kada Srbija bude ulazila u Evropsku uniju – rekao je on za B92, povodom današnjeg početka prve međuvladine konferencije između Srbije i EU, koja formalno označava početak pregovora o pridruživanju Uniji.\nIvanović je podsetio da je prva reakcija diplomate iz evropskih zemalja da „Evropa to neće dozvoliti i da neće uvoziti novi problem“, ali da su „oni to napravili dva puta i dalo je dobre rezultate“ – u slučaju Irske i Kipra.\n– Tako su smirene političke tenzije – rekao je on i istakao da kiparski problem, iako nije rešen, „ne može da proizvede nikakve tenzije u Evropi, dok kosovski problem može da proizvede velike tenzije ne samo na Balkanu, već i u Evropi“.\nOn je istakao da status Kosova koji sad imamo nije održiv, izazvaće frustracije među Srbima, samo je pitanje kako će i na koji način one izbiti, a to znači apsolutnu nestabilnost zapadnog Balkana, rekao je Ivanović i dodao da ne može da zamisli stabilnost Balkana ako je Srbija nestabilna.\nNa pitanje zašto su Srbi na Kosovu frustrirani, on je kao glavni razlog naveo da je „ono što smatramo delom svog nacionalnog identiteta tako nasilno oteto“, ističući da, kroz istoriju takve frustracije često proizvode nacionalistička stremljenja, mi to vidimo već danas“.\n– Situacija bi mogla, zavisno od ekonomskih i drugih problema, da oscilira gore ili dole, a onda bi se na račun tih frustracija mogao stvoriti jak nacionalistički pokret koji bi mogao da bude jako opasan. Ja ne isključujem tu mogućnost i tvrdim da se Milošević nije pojavio slučajno, on je video tu frustraciju i izgovorio: Niko ne sme da vas bije – istakao je Ivanović.\nOn je dodao da „u ovom trenutku nema izrazite političke snage koja na Kosovu na tome insistira, sem jedne stranke koja nije tako politički jaka“.\nOcenjujući da će biti potrebno „da se ova tema još jednom stavi na sto i rešava, ali u mnogo boljim uslovima“, Ivanović je ocenio da će napredovanje Srbije u evropskim integracijama „podizati njen međunarodni ugled i davati priliku da u jednom trenutku otvori temu na pravi način“.\nGovoreći o očekivanjima koja ima povodom briselskog otvaranja 35. poglavlja koje se odnosi na Kosovo, Ivanović je rekao da je „osnovna stvar da Srbija nekim svojim potezom, dogovorom ili ugovorom ne dovede Kosovo u potpuno ravnopravan položaj sa Srbijom jer bi to značilo nekakvo indirektno priznanje, kao što traže Albanci i dobar deo međunarodne zajednice.\n– Mislim da se to neće dogoditi i u ovoj generaciji političara vidim duboku svest da bi priznanje Kosova i otcepljenje Kosova bez ikakve komunikacije sa Srbijom bilo pogubno po naš nacionalni identitet – istakao je Ivanović.\nNa pitanje da li bi ga iznenadilo da priznanje Kosova u nekom trenutku ipak bude uslov za pristupanje Srbije EU, on je odgovorio da Brisel nije tako homogen i kompaktan kao što izgleda, jer od 28 članica EU pet nije priznalo nezavisnost Kosova, a „mnoge zemlje su posle priznanja počele da razmišljaju kako to utiče na stabilnost zapadnog Balkana, posebno u kontekstu kako utiče na stabilnost Srbije“.\n– Čuo sam priznanje mnogih diplomata da su njihove vlade možda malo požurile da priznaju Kosovo i da je to možda bio ishitren potez – naveo je Ivanović.\nUoči donošenja odluka o Zajednici srpskih opština, Ivanović je rekao da „ne treba imati iluziju da je vlada Srbije jedina koja utiče kako će izgledati zajednica, tu je i Priština, tu je i Brisel. Odluka se donosi u trouglu“.\nOn je rekao da pretpostavlja da će sednice ZSO biti u severnoj Kosovskoj Mitrovici, a na pitanje da li će se kandidovati za njenog gradonačelnika 23. februara odgovorio je da će odluka biti doneta na sednici odbora SDP.\nRazgovaraćemo, mi imamo najmanje četiri kandidata ispred SDP koji mogu biti dobri, od toga je jedna dama, najavio je Ivanović.


Promocija turizma u Istri - NA KRAJU SVETA\nKURŠUMLIJA, 21. novembra 2017 -U okviru projekta “Kultura kroz Jugu – Predstavljanje srpske kulture i umetnosti u Istarskoj Županiji”, koji sprovodi Omladinski centar za ekonomski razvoj iz Kuršumlije u saradnji sa Lokalnom akcijskom grupom “Južna Istra”, u gradu Vodnjanu Dignano održana je manifestacija “Dani srpske kulture i tradicije u Istri”.\nUdruženje Omladinski centar za ekonomski razvoj iz Kuršumlije, prezentovalo je srpsku kulturu i tradiciju suvenirima i proizvodima i turističkim potencijalima iz Toplice a najveće interesovanje posetilaca izazvala je Lukovska i Prolom banja.\nU sklopu projekta održana je i panel diskusija sa mladima iz srpske zajednice sa temom “Položaj i perspektive srpke manjine u Istri” ali i muzički koncert grupe “Alter Ego” iz Blaca. Projekat je sufinansiralo Ministarstvo spoljnih poslova, Uprava za dijasporu i saradnju sa Srbima u regionu.\nProjekat “Kul tura kroz Jugu” imao je za cilj da utiče na oblikovanje kulturnog identiteta Srba u Istri i stvaranja aktivnog građanstva među srpskim življem u Hrvatskoj.


Saopštenje Budućnosti - Kakvu su odluku doneli? - Sportske.net\nSaopštenje Budućnosti - Kakvu su odluku doneli?\nVažna informacija pred sutrašnju utakmicu u okviru finalne serije plej-ofa ABA lige.\nOni će suditi u Podgorici, ima li nezadovoljnih?EK - Valensiji trofej i Evroliga, Partizanu nada!EK - Valensiji trofej i Evroliga, Partizanu nada!Muzika za uši "grobara" - Ozbiljna šansa za dva predstavnika ABA u Evroligi!Stigla reakcija iz Podgorice, teške optužbe na račun Nebojše Čovića!\nPosle dva poraza u Beogradu, branilac titule prvaka ABA lige, podgorička Budućnost, dočekaće u sredu od 19 časova Crvenu zvezdu u pokušaju da ovu finalnu seriju produži.\nNaravno, ogromno je interesovanje domaćih navijača, što je danas i potvrđeno iz podgoričkog kluba, uz opasku da će dvorana ''Morača'' biti mala da primi sve one koji žele da prisustvuju sutrašnjem okršaju.\nA u vezi sa velikim interesovanjem, danas je Budućnost objavila i novo saopštenje, koje sadrži i važnu informaciju za navijače.\n''Za ulaznice za utakmicu finala ABA lige između Budućnost Volija i Crvene zvezde vlada veliko interesovanje, koje za više hiljada prevazilazi kapacitete SC Morača.\nZbog bezbednosti i rizika koji sa sobom nosi organizacija ovog događaja, neće biti ulaznica u slobodnoj prodaji.\nImajući u vidu zahteve Uprave policije, zbog visokog rizika ove utakmice i pojačanog nadzora, obaveštavamo da će kapije SC Morača biti otvorene od 17 do 18.30h i da nakon toga neće biti dozvoljen ulaz. Molimo sve navijače da ispoštuju pravilo u cilju adekvatne organizacije i bezbednosti svih prisutnih'', navodi se u današnjem saopštenju KK Budućnost Voli.


Kako je došlo do "eksplozije" srpskog apela u kineskoj javnosti?\nNaslovna Zanimljivosti Neobični svet Kako je došlo do „eksplozije“ srpskog apela u kineskoj javnosti?\nKako je došlo do „eksplozije“ srpskog apela u kineskoj javnosti?\nNovinarka kineske televizije CC Jing Zhang, nije ni slutila da će njen izveštaj o uvođenju vanrednog stanja u Srbiji i molba za pomoć koju je predsednik Srbije Aleksandar Vučić postati hit na društvenim mrežama u Kini.\nZaključno sa jučerašnjim danom, CTV proširio na društvenu mrežu „Veibo“ (nalik Fejsbuku), ali i druge kanale, pa su teme u vezi sa Srbijom i apelom za pomoć u borbi protiv korona virusa beležile stotine miliona pregleda.\nKao rezultat toga, kineski građani su se sami javljali sa željom da pomognu, tražeći informacije o tome gde mogu da uplate donacije, a zbog ekspanzije podrške, srpska ambasada je otvorila nalog na mreži „Veibo“.\nJing Zhang, koja inače živi i radi u Srbiji, za „Blic“ je ispričala kako je došlo do „eksplozije“ ove priče u kineskoj javnosti.\nKako je pojasnila, od kako je počela priča sa korona virusom, fokusirana je na epidemiološku situaciju i u Kini i u Srbiji. Izveštaje je svojoj CCTV slala svakodnevno od 6. marta, po dva dnevno.\n“Tog 15. marta sedela sam pred računarom i gledala uživo prenos govora predsednika Srbije. Uglavnom nisam razumela, ali su mi prijatelji pojasnili. Kroz Vučićev izraz i govor, znala sam da nema drugog izbora nego da najavi važnu vest. On je tada izjavio, kad dođe do poteškoća, jedina zemlja koju može da pomisli je Kina! To je takođe vrsta poverenja i ljubavi,” navela je ona.\nKako je kazala, kao i obično pisala je o epidemiji u Srbiji. U poslednjem delu članka naglasila je zahtev predsednika Srbije, uz to da je pohvalio mere kineske kontrole epidemije, poverenje u kineske medicinske tehnologije i spremnost da se pomogne kad zatreba.\n“Zatim sam izveštaju dala naslov ‘Srbija proglašava vanredno stanje, polaže nadu u kinesku medicinsku i materijalnu pomoć’,“ priča ona.\nKada je CCTV objavila izveštaj, kako kaže, broj čitanja se vrlo brzo povećao na 100.000. Sledećeg jutra nastale su dve „vruće“ teme na kineskoj društvenoj mreži „Veibo“: jedna je bila „Srbija ulazi u vanredno stanje“, a druga da „predsednik Srbije polaže nadu u Kinu“.\n“Ubrzo je to postala druga najpopularnija tema. Rečenicu koju sam napisala u izveštaju ‘kada dođe do poteškoća, samo Kina može pružiti pomoć Srbiji’, mnogi kineski mediji iskoristili su kao naslov. Do 17. marta do 16.30 sati ove dve teme privukle su 800 miliona pregleda, a broj komentara bio je 160.000. To, međutim, ne uključuje nove teme i diskusije koje su otvorili drugi mediji i ne uključuje ocenu publike i prikaz stranice na CCTV-u ili drugim medijima,” priča kineska novinarka.\nKako pojašnjava, „kod nas je to veoma retka pojava, jer komentari idu u gotovo istom pravcu“, ali kaže da se u vezi sa ovim govorilo sledeće: „molim vas dajte prednost Srbiji“, „ovo je bratska zemlja, moramo pomoći“ i „Srbijo ne plači, mi smo tu“.\n“Ljudi su se raspitivali kako mogu da doniraju novac, tražili su da se objave brojevi računa za donacije. Primetila sam da je na profilu Ministarstva turizma Srbije (na Veibu) više od 5.000 ljudi ostavilo poruke da zatraže QR kod za plaćanje. Mnogi od njih su naveli da će doći u Srbiju kada se epidemija završi,” kaže Jing Zhang.\n“Mislim zbog istinskih osećanja koja su mnogi ljudi i napisali: Srbija je zaista bratska zemlja! Kad god je bilo velikih događanja u Kini, Srbija je uvek ustajala i imala svoj glas,” rekla je Zhang, koja već četiri godine živi i radi u Srbiji.\nKako kaže, Srbija je bila među prvim zemljama koje su podržale Kinu kada je epidemija virusa izbila, kada su ljudi bili u depresiji…\n“Pitala sam tada predsednika Vučića da li bi možda mogao da snimi video za nas, na šta je on vrlo brzo odgovorio. Kineska ambasada je pratila pažljivo celu situaciju u Srbiji, i govorila da će dati sve od sebe da pomogne. Jedna je rečenica koju često upotrebljavaju: Sa rukom u ruci da zajedno savladavamo poteškoće,” priča novinarka.\nKaže i da je na Vučićevu molbu juče pozitivno odgovorilo Ministarstvo spoljnih poslova Kine, da će pomoći u opremi, medicinskim sredstvima i ekipom stručnjaka koji će doći u Srbiju.\nPrethodni tekstRadno vreme službi „Komunalprojekt“-a za vreme vanrednog stanja\nSledeći tekstBeogradski aerodrom od podneva se zatvara za međunarodni saobraćaj\nBratske kineske provincije šalju pomoć građanima Vojvodine\nRaste broj novozaraženih korona virusom, ukupno 1060


M. P. 17. januara 2019. 14:39\nKlimatske promene i uništavanje šuma prete da potpuno zbrišu sa lica zemlje više od polovine divljih vrsta kafe u svetu, među kojima i popularne komercijalne kafe „arabiku“ i „robustu“, upozorili su naučnici.\nKako prenosi Rojters, trenutne mere očuvanja divljih vrsta kafe nisu dovoljne da bi se zaštitila njihova dugoročna budućnost, pokazalo je istraživanje koje su objavili eksperti britanske Kraljevske botaničke bašte u Londonu (Kju garden).\n„Dok temperature rastu, a kišne padavine se smanjuju – pogodnih zona za uzgoj kafe je sve manje“, rekao je Dejvis britanskoj agenciji.\n„Postoji mnogo zemalja koje zavise od kafe zbog prihoda od poreza. Procenjuje se da oko 100 miliona ljudi proizvode kafu na farmama širom sveta“, objasnio je britanski stručnjak.\nIstraživači, čiji su rezultati rada danas objavljeni u časopisima „Sajens advensiz“ (Science Advances) i „Global čejndž bajolodži“ (Global Change Biology), rekli su da su rezultati istraživanja posebno zabrinjavajući za Etiopiju, kao najvećeg afričkog izvoznika kafe.\nZa tu zemlju su, uz pomoć kompjuterskog programa, naučnici utvrdili da joj prete sumorne prognoze kad je reč o kafi, jer bi, zbog klimatskih promena koje predviđaju, do 2080. godine broj lokacija na kojima se uzgaja „arabika“ mogao opasti za čak 85 odsto.


Vest i zanimljivosti Archives - Страница 5 од 69 - Deciji sajam\nZašto su francuska deca strpljiva, jedu sve i spavaju celu noć? Francuzi su poznati po svojoj modi, sirevima i nenametljivoj otmenosti koja odiše šarmantnim detaljima. Njihov stil života zanimljiv je celom svetu, ali i način na koji odgajaju decu. Svoje mališane uče čekanju i strpljenju, i ne postoji ‘hrana za decu’ Amerikanka Pamela Drakerman je […]\nSmirivanje histeričnog deteta za nekoliko sekundi – taktika „fast-fud” Doktor Harvi Karp je profesor pedijatrije na UCLA School of Medicine i nudi jednostavan savet kako da u roku od nekoliko sekundi zaustavite histerični ispad kod svog deteta. Prva stvar koja može pomoći je da svoje dete posmatrate kao, pa recimo, pećinskog čoveka. Uz sve to grebanje, vrištanje, […]


Međunarodni sajam etno hrane i pića 14. put je otvoren juče na Beogradskom sajmu u Hali 3 i trajaće do 26. novembra.\n- Grad je prezentovao izlagače preduzetnike sa svoje teritorije, koji su u odličnom odnosu sa Gradom Beogradom i uživaju podsticaje i subvencije preko Sekretarijata za privredu. Poljoprivredni preduzetnici su to vratili sa odličnim proizvodima i vrhunskim kvalitetom i sa ponosom predstavljaju naš grad na ovom sajmu – rekao je pomoćnik gradonačelnika Andreja Mladenović.\n- Pratimo gazdinstva i preduzeća koji iz godine u godinu napreduju i vidimo ozbiljan pomak u prezentovanju i kvalitetu. To nam uliva nadu da će srpska poljoprivredna porozvodnja i u budućnosti biti na višem nivou i da će nastaviti sa dobrim poslovanjem – naveo je Mladenović i dodao da resorno ministarstvo, privredne komore i zadružni savezi prepoznaju potencijal i kvalitet.\nPomoćnik gradonačelnika je pozvao sve sugrađane da u narednim danima, do utorka 26. novembra dođu na sajam u Halu 3 i uživaju u odličnim proizvodima.\n- Grad Beograd povećava subvencije za poljoprivredne proizvođače, te su tako te subvencije 2013. godine iznosile 20 miliona dinara, a ove godine su one 10 puta veće, odnosno opredeljeno je 200 miliona dinara. Sa ponosom mogu da najavim da će subvencije za 2020. godinu iznositi 240 miliona dinara - rekao je Veličković i dodao da to govori da se poljoprivreda visoko kotira na ukupnoj lestvici privrednog razvoja Beograda.\n- To nam je reper da Grad Beograd mora da vodi računa o poljoprivredi, jer je ona jako važna za naš grad – istakao je on.\nVeličković je rekao da su na sajmu zastupljene sve graske opštine koje izlažu svoje proizvode kao što su organsko povrće, voće, rakije, vina, sirevi, suhomesnati proizvodi, medovi, čajevi, zimnice i slatkiši.\n- Pored poljoprivrednih proizvođača predstavili su se i Poljoprivredno-hemijska škola iz Obrenovca, Turističko-ugostiteljska škola sa Savskog venca, JКP "Gradske pijace", zatim kulturno-umetnička društva i mnogi etno restorani. Novina od ove godine je i prezentacija Sajma "Znanjem do cilja" u okviru kog se predstavljaju privrednici iz Beograda koji su koristili subvencije Grada za nabavku osnovnih sredstava, proširenje proizvodnje, inovacije i usluge – poručio je gradski sekretar.\nPomoćnik gradonačelnika Andreja Mladenović i gradski sekretar za privredu Milinko Veličković prisustvovali su otvaranju ovog sajma koji se održava pod pokroviteljstvom Grada Beograda i Ministarstva za poljoprivredu, šumarstvo i vodoprivredu.


Zrenjanin – PoljoMagazin\nU Zrenjaninu raspisan oglas za zakup državnog poljoprivrednog zemljišta (SRB)\nU Zrenjaninu je raspisan oglas za javnu licitaciju za davanje u zakup i na korišćenje poljoprivrednog državnog zemljišta površine nešto više od 13,5 hiljada hektara. Zemljište se daje u zakup na period od godinu dana, izuzev zemljišta opredeljenog za podizanje voćnjaka. Početna cena za zakup je od 611,82 dinara po hektaru u Lukinom Selu do 19.416 dinara po hektaru u […]\nKategorija: Ostalo Tagovi: poljoprivredno zemljište, vesti, zakup, zemljište, Zrenjanin\nZrenjaninski poljoprivrednici kao primer dobre poljoprivredne prakse (SRB)\nRezultati rada zrenjaninskih poljoprivrednika su u usponu, rečeno je danas na sednici parlamenta Privredne komore. Najbolji su nagrađeni za svoj doprinos u razvoju privrede u Srednjem Banatu. Na poslednjoj ovododišnjoj sednici Parlamenta privrednika Regionalne privredne komore Zrenjanin rezimirani su rezultati rada u 2018 godini. “Zajedno sa lokalnom samoupravom i privrednicima trudimo se da napravimo što bolji ambijent za sve privrednike […]\nKategorija: Ostalo Tagovi: poljoprivrednici, vesti, Zrenjanin


Film "Sjene" u Kuli Nebojša\nNaslovna » Izlasci » Film » Film „Sjene“ u Kuli Nebojša\nNeko drugi 9. decembar 2014. Film Postavite komentar\nProjekcija će biti organizovana u okviru programa „Pre sto godina – jedan grad Evrope“, koji realizuje JP „Beogradska tvrđava” povodom obeležavanja stogodišnjice od početka Prvog svetskog rata.\nPre prikazivanja filma, publici će se obratiti reditelj Miloš Ljubomirović i doktor istorijskih nauka Danilo Šarenac, koji će govoriti o istorijskom kontekstu događaja kojim se film bavi. Posle uspešne premijere koja je održana 25. novembra, „Sjene“ se vraćaju na mesto svog nastanka – na Beogradsku tvrđavu.\n„Sjene“ – o mladobosancima\nOvaj film donosi priču o sudbini mladobosanaca posle atentata, za vreme služenja zatvorske kazne u Češkoj. Tamnovanje i scene mučenja Gavrila Principa i njegovih drugova dočarane su kadrovima nastalim u kazamatima Vojnog muzeja na Beogradskoj tvrđavi.\nFilm je rađen po ideji Miloša Ljubomirovića, a na osnovu stenografskih beleški doktora Martina Papenhajma koje je vodio tokom razgovora sa Gavrilom Principom. Scenario potpisuje Srđan Banović, a saradnik na scenariju bio je Muharem Bazdulj.\nGlumačku ekipu čine Nebojša Glogovac, Nikola Rakočević, Aleksandar Radojičić, Dragan Petrović Pele i Luka Mijatović. Plan autora je da ovaj kratkometražni film bude uvod u dugometražni film i mini-seriju od pet epizoda realizovanu u međunarodnoj produkciji.\nProjekcija u Kuli Nebojša je besplatna, ali je zbog ograničenog broja mesta neophodna prijava (2620-685). (Beoinfo)\nTagovidomaći film dub film izlasci kula nebojša vesti za dž\nPrethodni Projekti: Najveća podzemna garaža u Beogradu\nSledeći Aerodrom „Nikola Tesla“: Novi sistem za informisanje


Valjevo - grad u fokusu - Valjevo\nValjevo – grad u fokusu\nPosted by: REDAKCIJA VALJEVSKA POSLA in Valjevo 4. April 2018.\tComments Off on Valjevo – grad u fokusu\nGrad Valjevo je dobio sedam miliona dinara za realizaciju projekta „Tragovima velikana“, u okviru programa „Gradovi u fokusu“, Ministarstva kulture i informisanja Republike Srbije. Na konkursu Ministarstva podržano je 22 projekta iz isto toliko gradova i opština u ukupnom iznosu od 150 miliona dinara.\nValjevo će u saradnji sa ustanovama kulture, unaprediti svoje kapacitete u kulturi i kulturnu ponudu.\nIzabrane lokalne samouprave, među kojima je i naš grad, poneće titulu – Grad u fokusu, koja će im omogućiti da budu prepoznate kao relevantni nacionalni centri razvoja kulture i na taj način postanu vidljivije na kulturnoj mapi Republike Srbije i Evrope.\nKomisija je posebno vodila računa o kvalitetu, konceptu sadržaja i formatu predstavljanja, budžetu, stepenu posedovanja potrebne dokumentacije za realizaciju infrastrukturnih podprojekata, vidljivosti projekta i opštem planu finansiranja.\nGrad u fokusu Valjevo\t2018-04-04\nTagged with: Grad u fokusu Valjevo\nPrevious: Nastavak rekonstrukcije Poparskog puta\nNext: Koncert „Život – svita za kamerni orkestar, hor i solistu“


Kako je javnost reagovala i šta se dešavalo nakon odluke Aleksandra Vučića da konačno iznese svoj stav o Kosovu\nO razgraničenju - u fabrici mesa\nDešavanja u medijima i javnosti u proteklom periodu bila su u znaku rasprave o Kosovu i Metohiji. Posle više od godinu dana najavljivanja iznošenja svog stava o rešenju kosovskog pitanja, 9. avgusta predsednik Srbije Aleksandar Vučić se konačno izjasnio: „Ja se zalažem za razgraničenje sa Albancima“. Iako je dugo bilo poznato da ova ideja prevladava u Beogradu (Svedok je prvi, januara ove godine, objavio da je Srbija predložila razmenu teritorija sa „Kosovom“), ova izjava izazvala je burne reakcije.\nDebata o Kosovu i Metohiji pomaknuta je za stepenik više, ali da li taj stepenik vodi ka rešenju ili provaliji ogromno je pitanje.\nIzjava Aleksandra Vučića decidno glasi: „To je politika koju predstavljam. Ja se zalažem za razgraničenje sa Albancima. To da imamo teritoriju koja se ne zna ko je kako tretira i šta kome pripada, to je uvek izvor potencijalnih sukoba, potencijalnih nedaća i mnogih problema. Da li ćemo u tome uspeti ili ne, to je već druga stvar. Ne zavisi od nas. Rekao sam bezbroj puta, za tango je potrebno dvoje.“ Izjava je dodatno dobila na težini nakon relativno sličnih impulsa od lidera kosovskih Albanaca i nekadašnjeg vođe terorističke OVK, Hašima Tačija,\nIzjava nije data ni na specijalnoj konferenciji za štampu, niti na specijalnoj (prigodnoj?) lokaciji, kao što bi bilo Predsedništvo, zgrada vlade, Hram Svetog Save ili neka od crkava na Kosovu... Predsednik je svoj stav obznanio obraćajući se novinarima tokom posete fabrike mesa u Šidu.\nKako smo došli do ovog predloga: evolucija stava i „unutrašnji dijalog“\nOd stava da je Kosovo i Metohija neotuđivi deo Srbije, koji je imao u trenutku dolaska na Srpske napredne stranke na vlast 2012. godine, preko razvodnjavanja tog stava tokom pregovora u Briselu, pa do otvorene negativne kampanje prema tvrdnjama da je Kosovo deo Srbije (govoreći kako se mi borimo da dobijemo nešto, kako je sve izgubljeno) Aleksandar Vučić je konačno, posle više od godinu dana najava, izneo šta misli.\nDa li je i kakav uticaj na ovo imao unutrašnji dijalog o Kosovu koji je predsednik pokrenuo 2017. nije poznato, mada on do sada nije ni jednom citirao bilo kakav zaključak iz tog procesa.\nSam proces je pokazao da je stručna javnost protiv priznavanja Kosova, ali se razlikuju o modalitetima rešenja: od zamrzavanja konflikta, do podele.\nVučićev predlog odmah su podržali vlada, SNS kao i čelnici Srpske liste sa KiM. Predsednik Vlade Ana Brnabić (koja se prethodno našla na udaru kritika izjavivši da je Kosovo „bilo Srbija“) kazala je da je „sada trenutak da se izađe iz zamrznutog konflikta i krene putem kojim bi krenule nacije koje rešavaju probleme i tako postaju pobednici“.\nIstovremeno, predsedniku Srbije su se otvorenim pismom podrške obratili gradonačelnici 10 opština sa većinskim srpskim stanovništvom na KiM. Gradonačelnici su rekli da će podržati svako rešenje.\n„Ovim pismom želimo da Vam poručimo, da smo svesni bremena koje nosite i da neretko iz nemoguće situacije pokušavate da izvučete najviše, zato Vas uveravamo da ćemo svako rešenje do kojeg dođete, a koje bi značilo više prava za Srbe, bezbednije okruženje za građane i očuvanje naših svetinja i koje bi omogućilo bolji ekonomski položaj našeg naroda, mi svi podržati, pa bilo to razgraničenje, korekcija ili nešto treće“.\nPismo takođe optužuje opozicione lidere – Jeremića, Đilasa, Radu i Momčila Trajkovića sa KiM – da rade na izdaji zemlje i šalje im poruku:\n„A ako do rešenja ne dođe zbog štetočinskog delovanja gore pomenutih, mi ćemo biti prinuđeni da ih potražimo u njihovim kućama i vilama i da ih upitamo zašto su to uradili srpskom narodu“.\nSukob crkve i države\nPrva – i za sada najveća – konkretna posledica Vučićeve izjave o razgraničenju jeste direktan sukob koji se otvorio između države i Sprske pravoslavne crkve, preko njene Eparhije na Kosovu i Metohiji.\nSava Janjić, iguman manastira Visoki Dečani, prvi i (za sada) jedini sveštenik SPC koji je aktivan na društvenoj mreži Tviter – da li samoinicijativno ili uz podršku Crkve – ušao je u otvoreni sukob sa vlašću i njenim medijskim i drugim agitatorima, povodom predloga predsednika Vučića o razgraničenju sa kosovskim Albancima.\nOsvrćući na prozivku Marka Đurića, direktora Kancelarije za Kosovo i Metohiju, da je reč o kampanji manjinskih predstavnika Crkve, Sava Janjić je odgovorio:\n„Niti je reč o ’manjinskim predstavnicima’ niti je reč o frontu protiv jednog čoveka, nego o jednoglasnom stavu Crkve protiv podele Srbije (pod nazivom razgraničenja) koju zagovara režim i koja vodi u istorijsku tragediju našeg naroda i države“.\nIguman Sava Janjić je pre ovoga bio poznat kao jedini sveštenik SPC koji je prepoznao značaj interneta i uporno, godinama, slao poruke preko Tvitera sa Kosova i Metohije kako na srpskom tako i na engleskom jeziku.\nTvitovanje igumana Save na engleskom je posebno značajno, imajući u vidu da se srpski glas u zapadnom svetu i dalje, nažalost, slabo čuje. A i ako se čuje, najčešće je to glas nekoga ko više šteti nego koristi Srbiji (mada, čini se da je nekima na zapadu i cilj da redovno takve – koji na najgori ili najgluplji način predstavljaju Srbe – uzimaju za sagovornike kada hoće da prikažu „srpsku stranu“).\nMeđutim, odlukom da se otvoreno suprotstavi stavu aktuelne vlasti, Iguman Sava se našao na udaru i Aleksandra Vučića, i Marka Đurića, i rukovodstva SNS, i medija koji podržavaju aktuelnu vlast (naročito Informera koji ga je optužio da je „šiptarski patriota“) ali i armije botova – anonimnih članova SNS-a koji na društvenim mrežama poput stenica napadaju apsolutno svakoga ko se drzne da kaže nešto mimo zvanične linije naprednjaka.\nNezavisno od stranačkih kadrova SNS koji su listom stali uz Vučićev stav o razgraničenju, možda najdalje od svih drugih otišao je urednik „Informera“, Dragan J. Vučićević, koji je u kolumni od 12. avgusta, između ostalog, napisao:\n„Naprosto, mi više volimo da živimo u lepoj laži, nego u surovoj istini. A istina je da Kosovo, celo Kosovo, danas nije više Srbija“. (Ceo tekst kolumne prenosimo u posebnom antrfileu.)\nTako igumana Savu Janjića naprednjaci optužuju da je „kosovski sveštenik“, „manjinski predstavnik crkve“, da dobija pare od Prištine, a okosnica kritika i uvreda bazira se na tome da se ovaj iguman zalaže za celovito nezavisno Kosovo, u granicama u kojima se proglasilo.\nNa ove poruke iguman Sava je odgovorio sledećim tvitom (15. avgust ove godine):\n„Da ponovimo opet svim klevetnicima. Svo vreme govorimo konsistentnu poruku Sv. arhijerejskog Sabora SPC i Patrijarha. Zato ponavljam sinoćnji fejsbuk post jasno i glasno. Zbog ovoga nas ne vole ni Srbi izdajnici ni Albanci ekstremisti koji žele etničku podelu i etnički čisto Kosovo“.\nA Fejsbuk poruka (fejsbuk post) koji je iguman Sava objavio na ovoj društvenoj mreži glasi:\n„Nemojmo dozvoliti da nama manipulišu. Uzeli su Kosovo, pa zar nisu to učinili i mnogi osvajači, ali da li ćemo im ga predati i priznati ono što pet EU zemalja ne priznaje, što ne priznaju najmnogoljudnije zemlje sveta, UN, OEBS, brojne međunarodne organizacije, od nas i samo nas zavisi. Mi smo spremni da sa svima živimo u miru, a da li su drugi spremni da nas prihvate, na njima je i onima koji ih podržavaju.“\nTekst se završava porukom:\n„Držimo se stava našeg Patrijarha: ’Ono što se poklopi zauvek je izgubljeno. Da li će srpski narod poverovati onima koji njime manipulišu ili Crkvi uz koju je vekovima opstao?’“.\nCrkva optužuje državu za umešanost u ubistvo Olivera Ivanovića\nOno što, čini se, dodatno zabrinjava jeste činjenica da iguman Sava Janjić u svojim tvitovima i porukama na Fejsbuku u poslednje vreme sve otvorenije optužuje vlasti u Beogradu da su imale udela u likvidaciji Olivera Ivanovića, lidera Građanske inicijative „Sloboda, demokratija, pravda“ koji je 16. januara ubijen ispred stranačkih prostorija u Kosovskoj Mitrovici.\nU tvitovima igumana Save navodi se da je Oliver Ivanović čovek „koji je bio smetnja određenim strukturama, po svemu sudeći sa obe strane ili više, za plan koji je trebalo da se sprovede u toku ove godine. Oliver i sada govori glasnije nego pre“ (Tviter, 15. avgust).\nIguman Sava takođe kaže da je „mučko ubistvo Olivera Ivanovića pokrenulo razotkrivanje mračnog scenarija koji je trebalo da zapali Zapadni Balkan“ dodajući da je „za nezavisne novinare ovo prilika da razgolite vladavinu lokalnih autokrata i spreče novo krvoproliće širom Balkana“.\nPoruke Igumana Save očito imaju blagoslov Episkopa Raško-prizrenskog Teodosija koji je prilikom službe u manastiru Banjska kazao da reči koje Aleksandar Vučić upućuje „nisu dostojne onoga koji je na čelu ovog naroda“ (pogledati antrfile u kome se prenosi govor Episkopa Teodosija u Banjskoj, u okviru teksta o stavu SPC o Kosovu).\nI navijači zauzeli stav\nStvari su dodatno podgrejane činjenicom da su se u sukob uključile i navijačke grupe koje, nažalost, predstavljaju politički faktor u ovoj zemlji. Tako su navijači Crvene zvezde (koje je nekada, davno, predvodio Aleksandar Vučić), poslali poruku solidarnosti i podrške sveštenstvu koje se usprotivilo predlogu podele južne pokrajine.\nNavijači su na jednoj od utakmica razvili transparent na kome piše:\n„Vladike i monasi su strani agent, uskoro ćemo i mi u novinama biti…“\nNa društvenim mrežama navijačkih grupa povećano je širenje sadržaja koji o Kosovu i Metohiji govori kao o neotuđivom delu Srbije.\nZanimljivo je da, iako se među navijačima pominje ideja organizovanja protesta protiv predloga Aleksandra Vučića, vođe najvećih navijačkih grupa su za sada ostale neme, što obično nije slučaj.\nOpozicija bez čvrstog stava i kontra-predloga\nOpozicione stranke, ujedinjene u novom opozicionom bloku „Savez za Srbiju“, za sada, čini se, ne mogu da formulišu jasan i prodoran stav koji bi parirao predlogu Aleksandra Vučića.\nOni koji više pripadaju desnom krilu opozicije (poput, recimo, Vuka Jeremića) govore o tome da predlog o razgraničenju jeste zapravo drugi naziv za priznavanje nezavisnog Kosova i uvođenja te tvorevine u međunarodne institucije, što bi vodilo punom zaokruženju nezavisnosti.\nBoško Obradović, lider pokreta Dveri, otišao je korak dalje, pozvavši vojsku da uhapsi predsednika, što predstavlja poziv na puč. U nekoliko poruka na Tviteru 11. avgusta, Obradović je napisao:\n„Pozivam Ustavni sud Srbije i nadležnog državnog tužioca da hitno reaguju zbog kršenja Ustava Srbije i poziva Predsednika Srbije na razgraničenje, tj. podelu Kosova i Metohije i priznanje nezavisnosti nepostojeće države Kosova. Ili da svi kolektivno podnesu ostavke na funkcije. Istovremeno pozivam časne oficire VS i MUP da uhapse predsednika Srbije zbog kršenja Ustava, gaženja predsedničke zakletve i narušavanja teritorijalnog integriteta i survereniteta države Srbije. Zbog svega ovoga protiv Aleksandra Vučića hitno treba da bude pokrenut krivični postupak“.\nU potpuno drugom pravcu od Obradovića otišao je lider Pokreta slobodnih građana, Saša Janković:\n„Krah amaterskog pokušaja AV da postane istorijska ličnost crtanjem novih granica po Balkanu ne sme se završiti nastavkom kosovskog konflikta. Samo demokratske vlasti u BG i PR mogu da postignu dogovor. Samo građanska i evropska budućnost znači mir i prosperitet za ljude.“\nPo svemu sudeći, nezavisno od toga kakve su reakcije javnosti na predlog o razgraničenju koji je izneo Aleksandar Vučić, čini se da će on nastaviti po svome i da se neće (osim za političke prepucačine) osvrtati na kritike u srpskoj javnosti, ma odakle da dolaze.\nUostalom, to je, nažalost, deo političke kulture u Srbiji: svako dok je na vlasti, pogotovo ako je drži čvrsto, ne uzima u obzir bilo čije drugačije mišljenje.\nTako je posle ove najnovije političke bombe i galame Aleksandar Vučić nastavio da ubeđuje javnost u svoj predlog. Od teze da „vodimo sa 5:0 protiv Prištine“ (izjava Marka Đurića 25. avgusta 2015. u Briselu) danas smo tu da predsednik Srbije kaže da se „borimo da izvučemo remi“ (Aleksandar Vučić, 20. jul 2018).\nGostujući na RTS-u 16. avgusta, predsednik Srbije je poručio: „Danima me optužuju oni koji su za nezavisno i celovito Kosovo. Od Srpkinje sa Savskog venca koja se lažno predstavlja kao Srpkinja sa KiM do pojedinih sveštenih lica koji politički botuju svaki dan a građanskoj liberalnoj javnosti ne smeta zašto se crkva meša u državne poslove“, rekao je predsednik i dodao: „ako bude sporazuma, imaćemo više nego danas... Pozivam razuman deo društva da spuste loptu.“\nNaknadna pamet Dragana J. Vučićevića, urednika „Informera“:\nKosovo više nije Srbija\n(kolumna Dragana J. Vučićevića, u Informeru od 12. avgusta 2018.)\nNa prvi pogled izbor je lak i poprilično jednostavan. Hoćemo li, dakle, mi Srbi, hoće li država Srbija na Kosovu dobiti nešto ili će dobiti ništa? Logično, jelte, bolje je nešto nego ništa. Problem je, međutim, što u srpskoj realpolitici, a plašim se i u srpskoj kolektivnoj svesti, nema previše logike.\nSetite se samo kako smo 1918. prodali veličanstvenu pobedu u Velikom ratu da bismo ‚oslobodili braću Hrvate i Slovence‘; ili kako smo 27. marta 1941. podjarcani britanskim plaćenicima uzvikivali ‚Bolje grob nego rob‘, pa smo to onda platili sa više od milion srpskih glava; ili kako smo, na kraju krajeva, 5. oktobra 2000. mislili da oslobađamo državu od tiranina, a zapravo smo tom ‚revolucijom‘ omogućili najveću privatizacijsku pljačku u istoriji i ukidanje Srbije kao ozbiljne države.\nBojim se, zaista, da ćemo i ovoga puta ‚pobediti‘ tako što ćemo najstrašnije izgubiti. Bojim se da velika većina Srba danas, nažalost, ne može i neće da razume ko smo, šta smo i gde smo mi Srbi i naša Srbija danas.


UPRAVA ZA DIJASPORU\tPOSJETA POKRAJINSKOG SEKRETARA ZA KULTURU I JAVNO INFORMISANJE NACIONALNOM SAVJETU U VRBASU\nTrenutno se u ovom prostoru nalazi izložba "Oktoih" autora Dimitrija Popovića, eminentnog crnogorskog slikara, grafičara i književnika, a pored njegovih izloženo je i 12 radova šest autora sa prošlogodišnje likovne kolonije, koja je održana u Vrbasu. Nakon razgovora sa predsjednikom Nacionalnog savjeta crnogorske nacionalne manjine Ratkom Šoćom, sekretar Grujić je rekao da je ovaj prostor od izuzetnog značaja za crnogorsku zajednicu u Vojvodini, jer se u njemu mogu održavati razni kulturni sadržaji sa jedne strane, a ima dovoljno mjesta i za smještaj biblioteke. Svaka nacionalna zajednica u Vojvodini treba da ima svoj prostor, gdje će na pravi način njegovati jezik, kulturu, pismo i na kraju informisanje, što im je Ustavom zagarantovano pravo. Sa tim u vezi, istakao je sekretar Grujić, i crnogorska nacionalna zajednica ima pravo da njeguje svoju bogatu prošlost, odnosno, bogatu istoriju, da kroz razne kulturne sadržaje njeguje jezik i pismo, a kroz program na Radio-televiziji Vojvodine „Luča“ njeguje i informisanje.\nPokrajinski sekretar Grujić i predsjednik Šoć su se složili oko programa rada i daljih aktivnosti u radu Saveta, koji za cilj ima promociju crnogorske kulture, običaja i tradicije, navodi se u saopštenju Nacionalnog savjeta crnogorske nacionalne manjine u R. Srbiji.


Održan sastanak u vezi sprovođenja ankete o Evropskoj povelji za istraživače i Kodeksu o zapošljavanju istraživača | UNIBL\n14. februar 2014. 09:46:00 Nauka i razvojUniverzitet u Banjoj Luci\nU Rektoratu Univerziteta u Banjoj Luci, 13. 02. 2014. godine održan je sastanak u vezi sprovođenja ankete o Evropskoj povelji za istraživače i Kodeksu o zapošljavanju istraživača. Na sastanku koji je organizovao prorektor za naučno-istraživački rad prof. dr Milan Mataruga i kome su prisustvovali prodekani za NIR svih organizacionih jedinica Univerziteta, data su tehnička uputstva u vezi elektronskog popunjavanja ankete, odnosno načina pristupa ovoj apilkaciji i načina unošenja podataka.\nNa sastanku je precizirano da bi nastavnici i saradnici Univerziteta anketu trebali popuniti do 15. marta 2014. nakon čega bi uslijedila obrada podataka, te pravljenje izvještaja za Evropsku Komisiju, a potom i izrada strategije ljudskih resursa na Univerzitetu u Banjoj Luci.\nUniverzitet u Banjoj Luci je potpisao Povelju i Kodeks u januaru 2013. godine, kao prva institucija iz Bosne i Hercegovine, s ciljem uključivanja u evropski istraživački prostor, unapređenja kvaliteta naučnog istraživanja, stvaranja okvira za transparentno i otvoreno tržište rada za istraživače, te dobijanja loga Izvrsnosti (HR Excellence in Research) što predstavlja garanciju međunarodne prepoznatljivosti.\nOsim o Evrospkoj povelji, na sastanku prorektora i prodekana za NIR bilo je riječ o još dvije teme. Prva od njih odnosila se na upoznavanje prisutnih sa mogućnošću uključivanja ovdašnjih istraživačkih institucija u Zajednički istraživački centar Evropske unije (Joint Research Centre - JRC) i sticanje statusa centra istraživačke izvrsnosti. Takođe, bilo je riječi o prednostima koje eventualno potpisivanje memoranduma o saradnji sa JRC donosi, a one se ogledaju u mogućnosti da domaće naučne institucije šalju svoje osoblje u neki od 7 centara JRC-a širom Evrope, dolasku njihovih eksperata ovdje, zajedničkom organizovanju konferencija i učestvovanju u zajedničkim istraživačkim projektima.\nProrektor za NIR je na sastanku takođe informisao prisutne da će 28. februara biti organizovan info dan na temu Horizon 2020, gdje bi prodekani za NIR, ali i svi zaintersovani sa fakulteta bili upoznati sa ovim novim programom Evropske unije za istraživanje i inovacije koji se odnosi na razdoblje 2014-2020 i čiji je ukupni budžet 80 milijardi evra. To će, isto tako, biti prilika da se dobiju korisne infromacije u vezi pripreme projektne dokumentacije, načina nalaženja partnerskih institucija i sl.


Radnički spreman za polufinale sa Zvezdom - iKragujevac\nčetvrtak, 16 maj 2019 15:15\n- Ne bih nikoga favorizovao, videli smo da možemo da igramo sa svima i da su sve ekipe gotovo podjednake, s tim što su malo iskusniji od nas Zvezda i Šabac. Ove sezone Zvezda je igrala Ligu šampiona i sigurno da im je to mnogo donelo. Sa druge strane i mi smo radili vredno i očekujem pobedu u prvoj utakmici, koja je vrlo bitna, jer se igra na gol razliku. Moramo da igramo što bolje kako bismo pobedili i stekli što veću prednost pred revanš – rekao je Nikola Tomašević, kapiten Radničkog.\n- Nema razloga da ne verujemo da možemo da ih pobedimo, jer smo ih već dobili dva puta kod kuće. Očekujem zanimljivu utakmicu i ako sve bude bilo kako treba da dođemo do pobede. Tokom cele sezone nemamo pritisak i mislim da smo rasterećeniji od njih, treba da uradimo ono što je do nas i rezultat će doći. Pozvao bih publiku da dođe u što većem broju i da nas podrži kao i u prethodnim utakmicama sa Zvezdom, a mi ćemo uzvratiti na isti način – kazao je Dobožanov.


Dno ispod kojeg se ne ide! : Nadlanu.com\nDno ispod kojeg se ne ide!\nPrvi dan prošle nedelje doneo je najniži promet u ovoj godini, jer se na Berzi trgovalo za samo 70,4 miliona dinara, što predstavlja nezapamćeno mali iznos.\nSudeći prema prethodnoj sedmici na Beogradskoj berzi, ne čini se da je oporavak blizu, jer je i ona prošla, kako ocenjuju analitičari PS Brokera, u letargiji svih učesnika na finansijskom tržištu. O tome najbolje govore više nego skromni prometi, kao i činjenica da su indeksi veoma malo menjali vrednosti, uglavnom oscilirajući oko sadašnjih nivoa, i, sudeći po tome, moglo bi se reći da je Berza dostigla minimum ispod kojeg će teško ići. Tokom celog februara Beogradska berza imala je problem prometa i, ako se izuzme nekoliko obimnih blok trgovina, prosečan promet je na veoma niskom nivou, a više nego zabrinjavajuće je što taj trend traje već duže vreme, bez izgleda da će se stvari u skorije vreme promeniti.\nUkoliko se pak, uskoro dese neke drastičnije promene u političkom orkuženju Srbije, moglo bi se očekivati da će se poverenje u Berzu postepeno vratiti, navodi se u nedeljnom izveštaju o poslovanju na Beogradskoj berzi PS Brokera. Prvi dan prošle nedelje doneo je najniži promet u ovoj godini, ali i u više prethodnih meseci, jer se na Berzi trgovalo za samo 70,4 miliona dinara, što predstavlja nezapamćeno mali iznos. Indeksi su tog dana zabeležili blagi pad, a kontinuirani segment tržišta potpuno je podbacio i akcije iz korpe indeksa Belex15 ostvarile su promet od samo 40,8 miliona dinara. U utorak, 26. februara, registrovan je blagi rast prometa u trgovini akcijama i veoma snažan skok prometa u trgovini obveznicama RS. Ukupan promet je, u odnosu na dan ranije, povećan za 65 odsto. Indeksi su zabeležili novi pad, formirajući niz od devet uzastopnih radnih dana u "A crvenom".\nInače, od početka novembra nije bilo tako dugog i konstantnog opadanja oba indeksa Beogradske berze i, ukoliko oni ubzo i značajnije ne promene smer, Berza će biti suočena s najnižim vrednostima indeksa u poslednjih godinu i po dana. Sredinom nedelje, drugi dan zaredom, ukupan promet ubeležio je rast zahvaljujući čemu se, uz činjenicu da su i indeksi posle devet dana pada porasli, učinilo da je moguće postepeno vraćanje poverenja u Beogradsku berzu.\nNa A listingu jedino su porasle akcije Soja proteina, pri čemu je njima taj rast i bio najpotrebniji, s obzirom na to da su se dan ranije našle na najnižem nivou u poslednjih godinu dana. U četvrtak, 28. februara, promet je ponovo opao, za oko 20 miliona dinara. Nedelja skromnih prometa završena je s obimom trgovine ispod 100 miliona dinara, drugi put u sedmici 25− 29. februar. Poslednji dan prošle nedelje obeležila je i slaba aktivnost, jer se trgovalo sa samo 100 akcija, odnosno najmanjim brojem u poslednja dva meseca.


RADIONICA ZVUČNI SNOP - 19. Novosadski jazz festival\nMuzička radionica ZVUČNI SNOP deluje u okviru tima za asistivnu tehnologiju ŠOSO ,,Milan Petrović“ iz Novog Sada. Njen rad je baziran na upotrebi specijalnog muzičkog uređaja „Soundbeam“ koji koristi senzorsku tehnologiju za stvaranje muzike. Radionica je namenjena osobama sa smetnjama u razvoju i osobama sa invaliditetom. Osnovni cilj radionice je uključivanje ove populacije u kulturni život šire društvene zajednice i edukacija i rehabilitacija polaznika kroz aktivno učešće u procesu stvaranja i izvođenja muzike.\nŽivi u Novom Sadu od 2010. godine. Od 2012. godine u ŠOSO „Milan Petrović“ organizuje i vodi muzičku radionicu sa specijalnim muzičkim uređajima, koja je namenjena osobama sa invaliditetom i deci sa smetnjama u razvoju.


Zdravlje – Hronični bolesnici na putovanju – Travel Magazine\nHronični bolesnici na putovanju\nHome »Saveti» Hronični bolesnici na putovanju\nObjavljeno 01. avg 2019. | 0 komentara\nKupovina putnog zdravstvenog osiguranja i pakovanje osnovne putne apoteke postali su standardni deo priprema za putovanje.\nPutno osiguranje će vam omogućiti da se opustite na odmoru, znajući da ste u svakom trenutku zaštićeni od nepredviđenih situacija i bolesti, a putna apoteka, koja bi trebalo da sadrži lekove za spuštanje temperature i protiv bolova, antiseptična sredstva i probiotike, sredstva za ublažavanje bola kod ujeda insekata ili kod osipa i ojeda, pomoći će vam da sanirate akutne tegobe.\nOvo se, naravno, odnosi na putnike koji ne pate od hroničnih bolesti. Hronični bolesnici koju imaju stalnu terapiju koje moraju da se pridržavaju, trebalo bi da znaju još neke stvari.\nKao prvo, u zavisnosti od destinacije na koju idete, vaši lekovi mogu biti na listi nedozvoljenih suspstanci ili na listi lekova za koje je potrebna dozvola za unošenje (u arapskim zemljama to su, na primer, pojedini lekovi za smirenje, a u Japanu, između ostalog, neki lekovi za alergije i probleme sa sinusima). Zato pre odlaska na put proverite kakav je status lekova koje koristite i da li su vam potrebni nalaz i potvrda specijaliste.\nSavet je da kada putujete nosite količinu lekova koja vam je potrebna za period trajanja putovanja, kako ne biste bili „sumnjivi“, ali uvek ponesite terapiju za nekoliko dodatnih dana, jer nikada ne znate zbog čega se na putu možete zadržati duže nego što je planirano.\nTakođe, terapiju bez koje ne možete, uvek nosite u ručnom prtljagu, jer iako je mali, rizik od gubljenja čekiranog prtljaga uvek postoji, a u tom slučaju dobijanje novih lekova može biti komplikovano.\nOsim toga, hronični bolesnici uvek treba da odaberu putovanja koja im neće pogoršati stanje (odgovarajuća klima, intenzitet aktivnosti i sl), a obavezno proverite gde je najbliža medicinska ustanova kojoj se možete obratiti u slučaju nužde (mada takvu podršku svakako imate i u okviru svog putnog zdravstvenog osiguranja).\nPročitajte još i zanimljive savete o lekovima, ali i prirodnim zamenama za lekove na putovanju, Takođe, nemojte propustiti obavezne vakcinacije kada putujete.


DA LI JE MORE U CRNOJ GORI BEZBEDNO ZA KUPANJE: Stigli rezultati istraživanja, na dve plaže nikako ne smete da idete! | Najnovije vesti - Srbija danas\n16.07.2021. • 08:28 Srbija Danas/Sputnjik\nDA LI JE MORE U CRNOJ GORI BEZBEDNO ZA KUPANJE: Stigli rezultati istraživanja, na dve plaže nikako ne smete da idete!\nNa dve kotorske plaže zabranjeno kupanje\nHRVATI PONOVO PRODUŽILI TRAJANJE KARANTINA: Raste broj zaraženih novim delta sojem\nKAKO JE LICEMERJE ĐUKANOVIĆA DOSTIGLO VRHUNAC? "Većeg jada od toga što su majke Srebrenice ugostile Mila u životu nisam video"\nEVO KO SU DEVOJKE KOJE SU DIGLE REGION NA NOGE! Valjale se gole po magistrali - "samo smo pomagale" (VIDEO)\n- Rezultati pokazuju da je morska voda na većini crnogorskih kupališta sanitarno ispravna, te bezbedna za kupanje i rekreaciju - saopšteno je iz Instituta.\n- Od ukupno 15 lokacija u opštini Bar, na njih devet voda je bila odličnog kvaliteta, na tri dobrog, a na tri zadovoljavajućeg kvaliteta. Kada je u pitanju opština Budva, Program se realizuje na 32 lokacije, a u ovom merenju je na njih 27 voda bila odličnog kvaliteta, na jednoj dobrog, a na četiri zadovoljavajućeg kvaliteta - navodi se u analizi.\n- U opštini Tivat, Programom je obuhvaćeno devet lokacija, od čega je na njih pet voda bila odličnog, na dve dobrog i na preostale dve zadovoljavajućeg kvaliteta. Na području opštine Kotor od ukupno 15 lokacija, voda je bila odličnog kvaliteta na njih osam, dobrog na dve, a zadovoljavajućeg na tri lokacije, dok je na lokacijama "Benovo 01" i "Žuta plaža 01" voda bila lošeg kvaliteta - kazali su iz Instituta.\n- Institut za biologiju mora da nastavi uzimanje uzoraka morske vode sa ovih lokacija, a o dobijenim rezultatima ćemo naknadno obavestiti javnost - navodi se u saopštenju.\nCrna Gora kupanje plaže jadransko more voda bezbednost Kotor Herceg Novi


SRBIJA U GRUPI A PROTIV FRANCUSKE I JAPANA – Sportski savez Beograda\nPočetnaVesti naslovnaSRBIJA U GRUPI A PROTIV FRANCUSKE I JAPANA\nSRBIJA U GRUPI A PROTIV FRANCUSKE I JAPANA\nMeđunarodna teniska federacija bila je domaćin žreba Dejvis kup finala Svetske grupe 2019. koje će biti održano u Madridu (od 18. do 24. novembra u čuvenom teniskom centru „kaha mahika“) i u kome će se za „salataru“ boriti 18 ekipa. Voljom žreba koji je održan u Madridu u gradskoj kući pod nazivom Real Casa de Correos Dejvis kup selekcija Srbije smeštena je u Grupu A u okviru koje će se za plasman u četvrtfinale boriti protiv reprezentacija Francuske i Japana. Pobednik Grupe A u nokaut fazi (četvrtfinalu) igraće protiv jedne od dve drugoplasirane ekipe sa najboljim procentom osvojenih setova, gemova i poena. Pobednik ovog četvrtfinala u polufinalu snage će odmeriti sa pobednikom iz susreta pobednik Grupe D i pobednik Grupe F.\nFinalni turnir okupiće sledeće selekcije: Argentina, Australija, Belgija, Kanada, Čile, Kolumbija, Hrvatska, Francuska, Nemačka, Velika Britanija, Italija, Japan, Kazahstan, Holandija, Rusija, Srbija, Španija i SAD. Nosioci su određeni na osnovu nove rang liste Dejvis kup takmičenja od 4. februara 2019. Svih 18 selekcija podeljene u šest grupa po tri ekipe. Pobednici svake grupe i dve drugoplasirane ekipe sa najboljim procentom osvojenih setova, gemova i poena plasiraće se u nokaut fazu. Na žrebu je bilo šest nosioca, prvi i drugi nosioci su finalisti Svetske grupe 2018. dok su preostala četiri određena na osnovu nove rang liste. Prvih šest nosioca ujedno čine i nosioce grupa (A, B, C, D, E i F) a to su: 1. Francuska, 2. Hrvatska, 3. Argentina, 4. Belgija, 5. Velika Britanija i 6. SAD\nFILIP FILIPOVIĆ NAJBOLJI IGRAČ EVROPE


Oporavak avio-industrije: Air France povećava broj letova do Beograda - News - Turistički svet\nAvion Air France sleće u Beograd\nDodavanje Srbije na zelenu listu, odnosno na listu zemalja čiji građani mogu bez ograničenja da putuju u zemlje Evropske unije, dovelo je do oporavka turizma u našoj zemlji. Kako bi ispratio taj oporavak, Air France od 19. jula povećava broj nedeljnih letova na relaciji Beograd-Pariz. Naime, od 19. jula do 30. avgusta, broj letova koji povezuju Beograd i pariski aerodrom Šarl de Gol biće povećan na pet nedeljno. Avioni će na navedenoj ruti leteti ponedeljkom, sredom, četvrtkom, petkom i nedeljom.\nEpidemiološke mere i sigurnost putovanja u doba pandemije koronavirusa Air France stavlja zdravlje i sigurnost svojih putnika i svog osoblja na prvo mesto i garantuje najviši nivo zdravstvene bezbednosti prilikom putovanja. Kompanija je već uvela niz zaštitnih mera u svakoj fazi putovanja, kako na aerodomu, tako i na samom letu. Obavezno je nošenje maski kako na aerodromu, tako i tokom leta, a u avionima se koriste HEPA filteri, te se vazduh u kabini aviona obnavlja na svaka tri minuta (HEPA filteri se inače koriste i u operacionim salama, jer uništavaju 99,9% virusa, a time i koronavirus). Procedure čišćenja aviona su pooštrene i pojačane, tako da se posebnim dezinfekcionim sredstvima redovno, pre svakog leta, čiste sve površine sa kojima putnik u kontaktu, kao što su nasloni za ruke, stolovi i paravani.


Republika / Bramerc se zamerio Šešelju, pa mu radikal poručio: Kad sretnem MAJMUNA slomiću mu nos!\nponedeljak, 29. 10. 2018.| 11:36\nGlavni tužilac Mehanizma za međunarodne krivične tribunale Serž Bramerc izjavio je da će članovi Srpske radikalne stranke Vjerica Radeta i Petar Jojić morati da se pojave pred sudom zbog optužbi za nepoštovanje Tribunala u Hagu, kao i da o tome nije razgovarao sa srpskim zvaničnicima. Međutim, lider SRS kaže da haški tužilac nema pojma.\nBramerc je objasnio da se čeka odluka po žalbi nezavisne tužiteljke protiv odluke Mehanizma da se ovaj slučaj prebaci srpskom pravosuđu.\n- Ono što uvek kažemo je da to pitanje neće nestati - oni će morati da se pojave pred sudijama u vezi s navodnim zločinima koje su počinili. Ja mislim da postoji puno dobrih razloga zašto bi ovaj postupak trebalo da ostane u Hagu, i da je je situacija kao pre dve godine, kad je Tribunal još funkcionisao, nema sumnje da bi se ovaj proces vodio u Hagu - rekao je Bramerc.\nLider radikala kaže da optuženi članovi te stranke nemaju zbog čega da se sekiraju, jer od Bramerca više ništa ne zavisi.\n- Bramerc lupa gluposti, jer od njega više ništa ne zavisi. Postupak je sada po njegovoj žalbi na ovom rezidualnom mehanizmu i ja očekujem da će oni potvrditi odluku da suđenje bude u Beogradu. Onda će se Vjerica Radeta i Petar Jojić odazvati, a ja ću im biti pravni savetnik - obećava Šešelj i dodaje:\n- Serž Bramerc je jedan majmun najobičniji, nema pojma o pravu i ako ga negde sretnem, ima nos da mu polomim.\nSrbija Zatvor Vojislav Šešelj Hag Haški tribunal Optužbe Vjerica Radeta Serž Bramerc\nHaški sud traži hitno hapšenje Vjerice Radete i Petra Jojića\n- ponedeljak, 18. 1. 2021. u 11:44 27\nPredsednik Aleksandar Vučić i premijerka Ana Brnabić predsedavaće sutra sednicom državnog vrha...


Brendovi i njihovi partneri u agencijama uz Hunch mogu efikasno da izgrade personalizovana iskustva u segmentu reklama, kao i da povećaju interakciju i konverziju sa pravim kreativnim oglasima, u pravo vreme. Štaviše, do sada je Hunch pomogao svojim klijentima da isporuče preko milijardu personalizovanih kreativnih sredstava i realizuju preko 50.000 kampanja za personalizaciju.\nU vreme brzog porasta društvenih mreža, kao što su Instagram, TikTok i ostale, da bi se takmičile na današnjem tržištu, kompanije su se suočile sa teškim zadatkom stvaranja i isporuke velike količine zanimljivog kreativnog sadržaja koji sada treba da bude personalizovan, kontekstualizovan i relevantan.\nHunch nastavlja sa misijom unapređenja personalizovanih oglasa\nOno što je ovde bitno napomenuti jeste da se preko 100 globalnih brendova i agencija širom Evrope, Severne i Južne Amerike i Azije uspešno udružilo sa kompanijom Hunch kako bi isporučili visoko prilagođene kreativne kampanje koje značajno bolje funkcionišu i povećavaju prihode kroz personalizaciju. Komentarišući ovu vest o investiciji, oglasio se i Siniša Raković, osnivač i izvršni direktor Hunch-a koji je tom prilikom istakao sledeće:\nOduševljeni smo što nam Catalist Romania i ostatak grupe investitora pomažu da ubrzamo našu tehnološku mapu puta koja će podržati naše klijente u bržem rastu njihovog prihoda. Hunch nastavlja sa svojom misijom da omogući lokalnim marketerima, kreativcima i inženjerima da se takmiče na globalnoj sceni i učestvuju u kreiranju vrhunskih inovacija u industriji martecha.\nSa druge strane, oglasio se i Sever Totia partner u 3TS Capitals Partners koji kaže da se Hunch pozicionirao kao lider u kategoriji u novom i dinamičkom segmentu personalizacije oglasa na više platformi:\nImpresionirani smo hrabrom vizijom kompanije da uvede revoluciju u način na koji oglašivači mogu da komuniciraju sa potrošačima, pre svega preciznije, delotvornije i transparentnije uz zaštitu privatnosti. Uzbuđeni smo što ćemo sarađivati sa Sinišom i timom Hunch.\nPodsetimo, Hunch o kojem smo i ranije pisali, obezbeđuje platformu za automatizaciju kreativnih oglasa koja po prvi put kombinuje preciznu personalizaciju potrošača, dinamičko sastavljanje kreativnih oglasa u velikom obimu i plasiranje na društvenim mrežama u realnom vremenu.


Dug KAPA za struju – Bankar.me\nTag Archives: Dug KAPA za struju\n“Uniprom” i zvanično vlasnik KAP-a\nAugust 10, 2015 BERZA, Članci, CRNA GORA, CRNA GORA, PLANETA, SVE VIJESTI 0\nVlasnik kompanije “UNIPROM” Veselin Pejović saopštio je na današnjoj konferenciji za medije da je u petak uplatio iznos od 13.980.000 eura čime je isplatio cjelokupni iznos iz kupoprodajnog ugovora za Kombinat aluminijuma Podgorica (KAP).\nPejović: KAP preuzimam 1. jula, ostaje 300 radnika\nStečajni upravnik Kombinata aluminijuma Podgorica KAP Veselin Perišić i vlasnik kompanije Uniprom Veselin Pejović potpisali su danas ugovor o kupoprodaji podgoričke fabrike. Ugovorom je predviđeno da kupac kupoprodajnu cijenu od 28 miliona eura izmiri u roku od 30 dana.\nMay 30, 2014 Ekonomija, SVE VIJESTI 0\nAko ne budemo vratili nelegalno uzeto, Crna Gora će ostati bez struje\nJune 7, 2013 BERZA, CRNA GORA, ENERGETIKA, SVE VIJESTI 0\nMinistar finansija Crne Gore Radoje Žugić je kazao da na današnjoj sjednici Vlade nije bilo razgovora o energetskoj krizi. Komitet za operativno upravljanje i pouzdanost rada energetskog sistema i Evropska mreža operatora, zatražili su od Crnogorskog elektroprenosnog sistema (CGES) i Crne Gore da hitno počne sa vraćanjem električne energiju koju …


Cena nerizičnih testova o zdravlju beba konačno niža za trudnice u Srbiji | Autonomija\nCena nerizičnih testova o zdravlju beba konačno niža za trudnice u Srbiji\nNova vrsta nerizičnog testa mnogo je tačnija od ranijih metoda utvrđivanja najčešćih hromozomskih poremećaja kod beba, poput Daunovog, Edvardsovog i Patau sindroma\nNerizični testovi koji već u ranoj trudnoći otkrivaju mnogobrojne anomalije kod beba odnedavno se u Srbiji mogu kupiti za 500 umesto dosadašnjih 1.000 evra, potvrdila je agenciji Beta ginekološkinja Aleksandra Novakov Mikić.\n„Snižavanje cene je sjajna vest za sve naše trudnice jer čini ovaj savremeni, superiorni test dostupnijim za sve. Ovaj prenatalni skrining u kombinaciji sa ultrazvukom u periodu od 11. do 14. nedelje, najtačniji je neinvazivni test koji je trenutno dostupan, mnogo tačniji od ranijih metoda“, kazala je Aleksandra Novakov Mikić, koja je ekspertkinja iz oblasti prenatalne dijagnostike.\nPrema njenim rečima, ta vrsta testa mnogo je tačnija od ranijih metoda utvrđivanja najčešćih hromozomskih poremećaja kod beba, poput Daunovog, Edvardsovog i Patau sindroma.\nTi novi prenatalni, takozvani NIPT testovi, postali su revolucionarni u prenatalnoj medicini jer već u 10. nedelji analiziraju bebine hromozome na najčešće hromozomske poremećaje, na osnovu samo jedne epruvete majčine krvi.\n„Kako naše trudnice nemaju platežnu moć kao trudnice u EU, nama je konkretno bio cilj da test obezbedimo većem brojem budućih majki. I zato smo uspeli da izdejstvujemo bolje uslove nego što ih imaju majke u drugim zemljama EU“, kazala je agenciji Beta Mirjana Lemić iz kompanije CORD iPS, koja je tržištu ponudila te nove prenatalne testove po povoljnijim cenama.\nDodala je da će sa gotovo prepolovljenom cenom na tržištu, testovi biti šire dostupni za mnogo veći broj trudnica nego do sada, pa će mnogo veći broj trudnoća biti adekvatnije vođeno ili na vreme prekinuto ukoliko za to postoje indikacije, navodeći da je to „veliki korak“ ka uvođenju NIPT testova i u državne klinike, umesto dosadašnjih nepouzdanih skrining metoda.


Kolekcija MN_K je savršeno rešenje za uređenje kompletnog radnog prostora. U sklopu kolekcije dostupna su područja za saradnju, samostalan rad, povezivanje sa kolegama i dočekivanje gostiju. Radi se o modularnom nameštaju koji odgovara svim potrebama današnjih radnih prostora.\nDelight vam omogućava veliki izbor, zahvaljujući raznovrsnosti komada unutar M_NK kolekcije. Počevši od konstrukcijske grede, namestite sve na način da odgovara vašim potrebama.\nPažljivo odaberite elemente poput elegantnih, drvenih nogara u obliku slova K, naslona različitih visina, stolica različitih veličina, jastučića i pregrada – da bi se savršeno uklopili u vaš prostor.\nKolekcija MN_K plod je saradnje kompanije Steelcase sa lokalnim dizajnerom u usponu. Kombinujući paletu svežih boja i materijala, Delight stvara ležerne i jedinstvene radne prostore.\nFleksibilan i modularan dizajn, u kombinaciji sa širokim rasponom materijala, nudi mogućnost personalizacije bilo kog prostora.


Upotreba mobilnih uredjaja tokom leta | Play Travel\nUpotreba mobilnih uredjaja tokom leta\nUskoro će u avionima moći da se koriste elektronski uređaji u svim fazama leta\nFederalna administracija za avijaciju ovih dana je donela odluku kojom dozvoljava upotrebu elektronskih uređaja u svim fazama leta, uz svega par ograničenja.\nOva odluka je zanimljiva, s obzirom da trenutno najveći broj avio kompanija ne toleriše upotrebu elektronskih uređaja prilikom poletanja i sletanja aviona.\nPo novim pravilima, putnici će sad moći da koriste uređaje kao što su tableti i e-book čitači, prenosne konzole i slično, ali i mobilne telefone, jer kako se navodi, moderne letelice su sposobne da izdrže količinu elektronskih smetnji ovih gedžeta. Ipak, oni i dalje moraju da imaju uključen “airplane mod” u svakom trenutku u avionu.\nZanimljivo zvuči to da će putnici moći da koriste čak i wireless konekciju, ako avion kojim putuju, to ima u svojoj ponudi. Bežičan način povezivanja dozvoljen je i za bluetooth dodatake i bežične tastature.\nKako se navodi u tekstu koji je FAA objavila, i dalje će biti zabranjeno obavljanje telefonskih razgovora, čak i u slučaju softvera kao što je Skype, Viber i slično, koji bi se obavljali preko wireless interneta u samom avionu. Kao glavni razlog ovog ograničenja navodi se samo učtivost i razumevanje za druge putnike koji možda žele da se opuste tokom putovanja. Takođe, kabinsko osoblje će insistirati na tome da svi teži uređaji budu sklonjeni ispod sedišta tokom uzletanja i sletanja na aerodorm.\nNova pravila avio kompanije će polako početi da uvode već ovih dana, a očekuje se da će najveći broj avio kompanija prihvatiti odluku Federalne administracije za avijaciju do kraja godine.


Digitalno potpisivanje predstavlja način potpisivanja elektronskih dokumenata uz upotrebu kvalifikovanih digitalnih sertifikata. Nosioci kvalifikovanih digitalni sertifikata mogu dokumentaciju da potpišu sigurno i pouzdano preko interneta u bilo kom pretraživaču ili u namenskim (stonim) aplikacijama koristeći odgovarajuća programska rešenja za digitalno potpisivanje i rad sa digitalnim sertifikatima.\nPotpisivanje sa digitalnim sertifikatima\nProgramske biblioteke proXSign® mogu se jednostavno uključiti u postojeća poslovna stolna ili internetska informatička rešenja. Programske biblioteke podržavaju najčešće korišćene vrste digitalnog potpisa u formatu XML (XMLDSig i XAdES) ili PDF (PKCS#7), verifikaciju digitalnih potpisa te enkripciju i dekripciju podataka po standardu XML (XMLEnc).\nNova generacija programskih biblioteka proXSign® funkcioniše sasvim nezavisno od pretraživača i omogućava potpisivanje dokumenata u bilo kom internetskom rešenju, a može da se integriše i u stone aplikacije (kao biblioteke COM ili JAR).\nPaket programskih biblioteka sadrži i klijenta za vremenski žig, koji omogućava produživanje valjanosti digitalnih potpisa tokom dužih vremenskih razdoblja.\nTehnološku prikladnost komponente proXSign® je potvrdilo udruženje World Wide Web Consortium – vrhovno standardizacijsko telo za razvoj standarda sa područja internet tehnologija.\nPotpisivanje u internet pretraživačima\nPrednost programskih biblioteka proXSign® je izuzetno širok izbor podržanih operacionih sistema i internet pretraživača. Uvođenje biblioteka proXSign® za digitalno potpisivanje je za korisnike brzo i jednostavno. Podrška različitim internet pretraživačima je omogućena preko jednoobraznog programskog sučelja.\nRešenje proXSign® je danas najčešći izbor za digitalno potpisivanje u svim preduzećima i organizacijama u kojima se značajan deo ili svi poslovni procesi odvijaju preko interneta. Korisnici mogu sigurno, brzo i jednostavno da potpišu svu dokumentaciju pomoću kvalifikovanih digitalnih sertifikata i bez nameštanja kompleksne programske opreme.\nNova generacija programskih biblioteka proXSign® deluje i u svim najnovijim internet pretraživačima koji više nemaju podršku za plug-in. Nameštanje je za korisnika jednostavno, a omogućava i automatsko ažuriranje novih verzija.\nNova generacija komponenti SETCCE proXSign® je podržana za sledeće operacione sisteme i verzije internet pretraživača:\nGoogle Chrome v45 do v54\nSafari v 5.1.7\nMin. zahteva: Windows XP Service Pack 3\nNova generacija komponenti SETCCE proXSign® trenutno još nema podršku za operacioni sistem Linux.


BEOGRAD - Ukoliko bi Crna Gora odlučila da izađe iz državne zajednice, onda bi njen put ka evropskim integracijama bio znatno usporen, izjavio je juče predsednik Skupštine Srbije i Crne Gore Zoran Šami.\nNa konferenciji za novinare, Šami je rekao da bi Crna Gora, pre nego što bi nastavila evropske integracije, prethodno morala da uđe u Ujedinjene nacije, Savet Evrope, da pregovara sa finansijskim institucijama i "tek onda uđe u pregovore". "Nije tačno da se evropski put prosto nastavlja ukoliko se Crna Gora osamostali", rekao je Šami.\nŠami je ponovio da je u izmenama Ustavne povelje navedeno da se eventualni referendum mora organizovati po demokratskim pravilima igre, "a ne na način na koji su se organizovali u poslednjih desetak godina". Prema njegovim rečima, pitanje o referendumu mora da bude korektno postavljeno, medijska promocija svih zainteresovanih strana treba da bude proporcionalna, pravo glasa moraju da imaju svi punoletni državljani i mora se izjasniti kvalifikovana većina. "Velike odluke ne možete donositi sa minijaturnom većinom glasova", rekao je Šami, a prenosi Beta.


Poznata je praksa da se na najrazličitije načine ptice teraju iz okoline aerodroma kako ne bi uletale u motore aviona, ali je malo poznato da se ovime bave i “Beogradske elektrane”. Naime, ovo javno gradsko preduzeće raspisalo je tender za nabavku ultrazvučnog…\nPosle velikog skoka na listi Svetske banke o uslovima poslovanja, u Srbiji se beleži sve veće interesovanje stranih investitora u građevinskom sektoru, pa i za stambenu izgradnju. Oni utiču i na povećanje kvaliteta gradnje tako da se na tržištu sada…\nNarukvica koja ne da vozaču da zaspi\nNova narukvica pod nazivom Steer je dizajnirana tako da ne dopušta vozaču da zaspi tokom vožnje, koštaće 100 dolara, a biće u prodaji od novembra. Steer nije primetan sve dok vozač ne postane pospan, a to stanje određuje pomoću 16 senzora koji konstantno…\nKompanija Green World donosi novine u pristupu rešenja biodekoracije enterijera korišćenjem Moschito mahovine. Prirodni materijal Moschito se koristi za dekoraciju zidova u enterijeru i pruža veliku mogućnost oblikovanja i primene u prostoru. Može se…


OK Radnički aktivno radi na angažovanju novih igrača - SPD Radnički Kragujevac\nOdbojkaški klub Radnički uveliko radi na jačanju igračkog kadra za novu sezonu u Superligi. Nakon dolaska iskusnog korektora Vladimira Jekića, Kragujevčani su dogovorili saradnju sa još trojicom novih igrača, tehničarima Milanom Jovanovićem i Milošem Trivunićem, kao i srednjim blokerom Vukom Milutinovićem.\nJovanović je igrao za španski Teruel, sa kojim je osvojio prvenstvo Španije, Kup i Superkup. Pre Teruela, Jovanović je nastupao za španski Kahasol.\nMiloš Trivunić prošao je mlađe kateogrije OK Vojvodina, a zatim je igrao u Americi dok je bio na studijama. Po povratku u Srbiju, 25-godišnji Novosađanin nastupao je za kraljevačku Ribnicu i Niš.\nVuk Milutinović je pojačao ekipu Radničkog na poziciji srednjeg blokera. Milutinović se afirmisao igrajući za Crvenu zvezdu. Igrao je u Dinamu iz Bukurešta, a potom se vratio u Srbiju, u ekipu Novog Pazara.\nOdbojkaški klub Radnički otpočeo je pregovore I sa Srećkom Ristićem koji igra na poziciji primača servisa. Igrač internacionalnog iskustva (Kazhroma, Baja Marea, Solhan…) biće prvo naredno pojačanje Kragujevčana.\nSportski direktor SPD Radnički, Dušan Vulović istakao je da su u klubu pored pojačanja najzadovoljniji produžetkom ugovora sa dvojicom kragujevčana Goićem i Pantovićem. Eventualnim dolaskom Ristića, uz već pristigla pojacanja, Radnički bi u narednoj sezoni mogao doći i do značajnijih rezultata.\nRadnički će pripreme za novu sezonu započeti krajem jula, a takmičenje u Super ligi Srbije startuje 4. oktobra.\nČlanak OK Radnički aktivno radi na angažovanju novih igrača je preuzet sa sajta Odbojkaški klub Radnički.\nPrethodni članakKupališna sezona na gradskim bazenima počinje u nedelju 30. juna\nSledeći članak„Neka leto počne“


NOVI SAD – Pokrajinski sekretar za poljoprivredu, vodoprivredu i šumarstvo Daniel Petrović potpisao je 2. decembra ugovore s predstavnicima opština, gradova i mesnih zajednica na teritoriji AP Vojvodine koji su aplicirali za raspodelu sredstava po konkursu za odvodnjavanje poljoprivrednog zemljišta i uređenje atarskih puteva. Potpisan je 241 ugovor u ukupnoj vrednosti od 545 miliona dinara. Pored toga, potpisano je i 69 ugovora iz oblasti vodosnabdevanja i izrade investicione tehničke dokumentacije, u ukupnom iznosu od 283 miliona dinara. Prilikom potpisivanja ugovora Daniel Petrović je istakao da njegov sekretarijat već tradicionalno sprovodi programe za koje iz godine u godinu interesovanje postaje sve veće.\n– Radi se o merama koje se odnose na projektovanje kanalizacije, na program vodosnabdevanja, program odvodnjavanja koji obuhvata uređenje i čišćenje kanalske mreže, te program uređenja atarskih puteva – naveo je Petrović. U 2011. godini za uređenje atarskih puteva sekretarijat je izdvojio 250 miliona dinara, a poslednji put potpisani su ugovori sa 125 korisnika. Prema Petrovićevim rečima, programi odvodnjavanja su izuzetno važni za Pokrajinu, jer se više od 50 odsto svih obradivih površina u Vojvodini nalazi ispod nivoa reka.\n– Za programe vodosnabdevanja, ove godine sekretarijat će podeliti 246,7 miliona dinara za 52 projekta. I na ovaj konkurs se svake godine prijavljuje sve više i više zainteresovanih korisnika – dodao je Petrović.\nOd navedenih sredstava, zahvaljujući inicijativi pokrajinske poslanice LSV Marije Radojčič i predsednika SO Irig Vladislava Ilkića, toj opštini dodeljeno je preko 26 miliona dinara koji će biti uloženi u unapređenje života i sprečavanje odlaska mladih sa sela. Tako će Jazak dobiti nešto više od osam miliona za završetak vodosnabdevanja, Rivica za projektovanje atmosferske kanalizacije 413.000 dinara, kao i još dva miliona za uređenje atarskih puteva. Neradinu je za završetak vodosnabdevanja pripalo šest miliona, a za projektovanje fekalne kanalizacije 1,7 miliona dinara, dok je Mala Remeta za rekonstrukciju vodovodne mreže dobila 1,3 miliona, a za uređenje atarskih puteva dva miliona dinara. Ista suma pripala je i Irigu za uređenje atarskih puteva, Šatrincima za odvodnjavanje, uz dodatnih 500.000 za uređenje atarskih puteva.\nDaniel Petrović je prošle nedelje potpisao i 11 ugovora s proizvođačima ribe u Vojvodini, koji su za sufinansiranje izgradnje i rekonstrukcije ribnjačkih površina dobili 92,5 miliona dinara. Takođe, u opštinama Žitište i Kikinda uručeni su ugovori vredni blizu 100 miliona dinara. Žitištu je pripalo oko 60, a Kikindi oko 40 miliona dinara bespovratnih sredstava.


Knjiga o toponima – Radio televizija Trstenik\nKnjiga o toponima\n14. juna 2020. 15. juna 2020. 0\nNaš sugradjanin Momčilo R .Todosijevic nedavno je objavio svoju petnaestu po redu knjigu koja se kao i prethodne bavi istorijom trstenickog kraja. Ovoga puta reč je o “Toponimima trstenickog kraja “,knjizi čiji su izdavači sela Kulturno prosvetne zajednice Srbije u okviru biblioteke Hronike sela i Narodna biblioteka Jefimija iz našeg grada .\nTodosijević je sakupio i po azbučnom redu sistematizovao toponomastiku pedeset šest naselja trsteničkog kraja .\nPosebnu vrednost u knjizi imaju imena sela uz koje je Todosijević navodio geografske odlike ,prošlost,podatke o demografiji ,društvenim i obrazovnim institucijama ,pa imaju vrednost obimnih enciklopedijskih odrednica.Todosijević ističe i da kroz vreme toponimi nastaju i nestaju i da je ova knjiga svojevrstan jezički spomenik .\nSvakako da u ovu knjigu nisu stali svi toponimi trsteničkog kraja , ali i u ovolikom broju dovoljni su da pokažu da spadaju u najlepšu i najfukcionalniju vrstu imenovanja kod Srba kao primer i putokaz budućim generacijama i istraživačima .\nMiloš Petrašinović, učenik generacije


Kurs i obuka za profesionalni razvoj u oblasti mode - Audio verzija\nAkademija Oxford koja pomenuti kurs i organizuje i to u svim svojim poslovnicama, takođe nudi mogućnost zainteresovanima da nastavu prate preko interneta. U tom slučaju će oni prisustvovati ovoj obuci kroz virtuelne učionice, a svako ko vrši prijavu bira između individualnog, poluindividualnog i grupnog tipa nastave.\nOno što je specifično, a kada je u pitanju individualni i poluindividualni kurs i obuka za profesionalni razvoj u oblasti mode jeste ispunjavanje zahteva svakog pojedinačnog polaznika u najvećoj meri, uzevši u obzir da se on tada dogovora o datumu početka, te o dinamici održavanja nastave odnosno o terminima direktno sa predavačem koji je i zadužen da vodi ovaj kurs.\nNačin na koji se sprovodi grupni tip nastave je potpuno drugačiji kada je u pitanju organizacija, a na prvom mestu zato što nastavi prisustvuje veći broj polaznika, tako da ih u konkretnoj grupi može biti prisutno naviše osmoro, stim da je uslov za formiranje jedne grupe, ali i za početak ove vrste nastave prijavljivanje dovoljnog broja osoba, pod čim se misli na njih četvoro. Zvaničan organizator nakon formiranja grupe donosi odluku u kojim terminima će se grupna obuka i kurs za profesionalni razvoj u oblasti mode organizovati, te po kojoj dinamici, a o čemu obaveštava na propisan način sve koji su se prijavili.\nTokom trajanja ovog kursa će profesionalni predavači na najbolji način prezentovati znanja koja su predviđena za savladavanje aktuelnim nastavnim programom, a svakom polazniku prilaze na pravi način, te mu zahvaljujuči visokom profesionalnom iskustvu i omogućuju da brzo i lako uđe u svet mode i izrade modela u skladu sa aktuelnim svetskim trendovima.\nSvi koji su zainteresovani prijavu mogu da izvrše preko mejla organizatora ili putem telefona one poslovnice Akademije Oxford koja se nalazi u njihovom gradu, to jest koja im je ujedno najbliža, a isto tako mogu i da se lično prijave za pohađanje u prostorijama ma koje od preko 20 poslovnica zvaničnog organizatora ovog kursa.\nKurs i obuka za profesionalni razvoj u oblasti mode - nastavni program?\nIntenzivna obuka i kurs za profesionalni razvoj u oblasti mode predviđa da svaki polaznik savlada osnove modnog dizajna i to sve njegove aspekte, a kako bi po završetku bio osposobljen da samostalno izrađuje sopstvene skice i to prema pravilima. Podrazumeva se da će polaznici ovom prilikom steći osnovna znanja, a što će im značajno koristiti ukoliko žele da nastave da se bave modom, te da dalje razvijaju svoje umetničke sklonosti na pravi način. A ne samo da će moći da se bave dizajnom odevnih modnih predmeta, već isto tako mogu svoje profesionalno usavršavanje da nastave u oblasti krojenja, šivenja i ostalih oblasti koje su za oblast mode i modnog dizajna vezani.\nTokom trajanja nastave će predavači uputiti sve prisutne u celokupan proces izrade određenog modnog predmeta, a počev od izrade skice, odnosno načina dizajniranja, preko njihovog tumačenja, pa do krojenja i šivenja, to jest finalne izrade kako jednog odevnog predmeta, tako i celokupne modne kolekcije.\nKurs i obuka za profesionalni razvoj u oblasti mode će omogućiti prisutnima i da se upoznaju sa samim postupkom crtanja, ali i sa načinom na koji se dolazi do ideje za dizajn određenog odevnog predmeta. Takođe će ih upoznati i sa važnošću praćenja trendova u oblasti mode i to na svetskom nivou, a zatim će im objasniti i na koji način nastaje određena kolekcija.\nPosle toga će biti reči i o vrstama boja, te njihovom pravilnom kombinovanju, a polaznici će biti u mogućnosti i da se upoznaju sa greškama koje se javljaju prilikom kombinovanja boja. Zatim će im predavači pokazivati različite vrste tkanina, odnosno materijala i objašnjavati ukratko njihov osnovni sastav, te će im podrobno objasniti i koji se materijal najbolje kombinuje sa kojim.\nU obavezi smo da naglasimo i to da obuka i kurs za profesionalni razvoj u oblasti mode podrazumevaju kombinaciju teroijskog dela sa praktičnim, a što zapravo znači da svaki polaznik za vreme trajanja nastave ima mogućnost da praktično primeni teorijska znanja koja će prezentovati predavači. Ipak, ono što je najvažnije, a što će i predavači posebno naglasiti svakom pojedinačnom polazniku, jeste važnost vežbanja. Zapravo bi svi oni trebalo da znaju da im kurs omogućuje samo sticanje osnovnih znanja, a da je na njima da uporno vežbaju i da nadograđuju stečena znanja, a kako bi ova obuka zaista imala pozitivan efekat koji se očekuje. Tek nakon što budu usavršili stečena znanja, oni će biti u mogućnosti da postanu vrhunski stručnjaci u oblasti mode, a nevezano za to da li će se isključivo opredeliti samo za oblast modnog dizajna ili, pak šivenja, odnosno krojenja, te ma kog segmenta koji je za oblast mode vezan.\nKada i gde se održava kurs i obuka za profesionalni razvoj u oblasti mode?\nIzuzev u poslovnicama Akademije Oxford, obuka i kurs za profesionalni razvoj u oblasti mode može da bude organizovana i preko interneta, a u tom slučaju je polaznik može pratiti uz pomoć softvera koji je za tu svrhu i osmišljen.\nSvaki pojedinačni polaznik će takođe imati obavezu da izabere da li želi da nastavu prati u grupi, a kada je prisutno od 4 do 8 osoba istovremeno ili će se opredeliti za poluindividualnu, koja je namenjena za dve osobe, to jest individualnu, a koju prati samostalno.\nSvi ovi tipovi nastave se organizuju u skladu sa pravilima, ali svakako prijavljeni moraju znati da individualni, kao i poluindividualni kurs i obuka za profesionalni razvoj u oblasti mode predviđaju drugačiji način organizovanja u odnosu na grupni vid nastave. Zapravo, njima je tada dozvoljeno da termine i dinamiku, kao i datum održavanja poluindividualnog i individualnog kursa dogovore direktno sa profesorom, koji će i voditi konkretnu obuku.\nA u onoj situaciji kada je izbor polaznika grupna obuka i kurs za profesionalni razvoj u oblasti mode, od njega se očekuje da prihvati sve što u tom slučaju određuje organizator. Pod tim se, na prvom mestu misli na dinamiku i termine, koje on u tom slučaju definiše. Postoji samo jedna stvar koju organizator ne može prethodno tačno da odredi, a ona se odnosi na datum održavanja ove obuke, odnosno na datum kada će ona početi, pošto je neophodno da se prijavi dovoljno zainteresovanih kako bi grupa od najmanjeg broja polaznika mogla da bude formirana.\nKako se organizuje obuka i kurs za profesionalni razvoj u oblasti mode?\nDa bi neko ko se prijavljuje mogao da sazna po kom principu se organizuje kurs i obuka za profesionalni razvoj u oblasti mode on prvo mora da se opredeli između online i nastave koja se u poslovnicama organizatora sprovodi. Zatim treba da odabere da li će ovaj kurs pohađati putem individualne ili poluindividualne nastave, a u ponudi je i rad u grupama i to u kojima je prisutno najviše osmoro polaznika.\nBitno je da naglasimo da jedna grupa minimalno može da okupi 4 polaznika, pa je za to potrebno da se prvo toliko njih prijavi, to jest da organizator zvanično formira grupu, a tek onda svi prijavljeni bivaju obavešteni zvanično i to kako o datumu kada će grupna obuka i kurs za profesionalni razvoj u oblasti mode početi, tako i o preciznim terminima, ali i o dinamici. Ukoliko nekome ovakav način organizovanja ne odgovara, preporučićemo mu ili individualnu ili poluindividualnu nastavu, pošto tada pojedinačni polaznik ima apsolutnu slobodu da samostalno, to jest u dogovoru sa nadležnim profesorom precizira sve što je vezano za organizaciju te vrste nastave (datum početka, termini i dinamika održavanja).\nKoliko traje kurs i obuka za profesionalni razvoj u oblasti mode?\nTačno utvrđenom dinamikom, a o kojoj će biti obavešten svako koga interesuje grupna obuka i kurs po ispunjenju uslova za njen početak (formiranje grupe od najmanje 4 polaznika) će polaznici pohađati 150 časova, koliko je određeno da obuka i kurs za profesionalni razvoj u oblasti mode traje i to u periodu od 6 meseci. Takođe će organizator sve koji su se prethodno prijavili da pohađaju online nastavu u grupi ili onu koja se organizuje u našoj poslovnici da obavesti i o terminima kada će se održavati ova vrsta kursa.\nPredviđenih 150 časova polaznik koga individualni ili poluindividualni kurs i obuka interesuje može da pohađa prema dinamici koja odgovara i njemu i nadležnom profesoru, a isto tako je potrebno da se oni zajedno dogovore i o datumu kada će konkretna vrsta obuke početi, odnosno u kojim terminima će se časovi odvijati.\nSpisak gradova za profesionalni razvoj u oblasti mode


Jazz u podne | Muzička škola Herceg Novi\nPočetna » Jazz Bay Herceg Novi » Jazz u podne\nPovodom Međunarodnog dana džeza, 30. aprila 2017. godine, Muzička škola Herceg Novi u saradnji sa crnogorskom nacionalnom komisijom za UNESCO, koja je podržala i fininsijski pomogla ovaj događaj, organizovaće koncert Jazz u podnena otvorenom “Stanica”-Škver.\nPrvi Međunarodni dan džeza održan je u sjedištu UNESCO u Parizu u aprilu 2012. godine, i od tada se slavi širom svijeta.\nCrna Gora obilježava ovaj Međunarodni praznik od njegovog ustanovljavanja kao i Muzička škola Herceg Novi, koja se takođe uključila 2012. godine u proslavi ovog dana.\nPoštovaoci džeza imaće priliku da 30.aprila, u neđelju, prisustvuju džez koncertu Sanje Raičković-vokal, i benda u sastavu: Ivan Aleksijević-klavir (Srb), Martin Đorđević-bubnjevi (Srb), Milivoje Pićurić-kontrabas (CG), Dragan Carlo Đorđević-gitara (CG). Specijani gost koncerta je novljanka Iva Kostić, koja je završila džez odsjek u Berkeliey-SAD.\nOvo je prilika da pozovemo sve ljubitelje džeza da nam se pridruže i da taj dan bude u duhu džeza u našem gradu i širom Crne Gore.


Majice sa likom Putina u Srbiji | Republika Srpska\nНасловна Занимљивости Majice sa likom Putina u Srbiji\nMajice sa likom Putina u Srbiji\nBEOGRAD, 15. oktobra (Tanjug) – Posle Moskve i Njujorka, majice s likom ruskog predsednika Vladimira Putina mogu da se kupe i u Beogradu, a taj dizajnerski poduhvat pod nazivom „Put putuje…“ realizovali su mladi umetnici agencije „Elementidea“ povodom predstojeće posete ruskog predsednika Srbiji. Ideja o majicama sa Putinovim likom rodila se u Moskvi pre oko pola godine, kad je grupa mladih dizajnera dizajnirala 5.000 majica i uz svaku fotografiju dodala i specijalnu poruku kao što su Krim je naš, Svoje ne damo, Putin je svetski l Mimo svih očekivanja, čitava količina prodata je za jedan dan u najpoznatijoj robnoj kući u Moskvi.\nNakon toga, akcija je ponovljena nekoliko puta, uvek sa sve većim uspehom. Prošle nedelje, od njih su je preuzeli umetnici u Njujorku, koji su otišli korak dalje otvorivši specijalnu prodavnicu u kojoj se prodaju smo „Putinove majice“. Nedavno je bila objavljena i fotografija holivudskog glumca Mikija Rurka koji je iskazao podršku Putinu obukavši majicu sa likom ruskog predsednika na jednom događaju u Moskvi.\nSpska prestonica ide u korak sa svetom što se ovoga tiče, pa se u centru Beograda mogu kupiti majce sa porukama kao što je: Putin – naj Srbin, međutim nije moguće videti puno građana koji nose takve majce.\nPročitajte još:* Putin: Kasparov je odličan šahista, ali loš političar * Putin u Beogradu: Pod budnim okom i u svetu i kod nas * Vučić: Putin je dobrodošao, EU ostaje strateški cilj


petak, 03. apr 2020, 23:10\nU novom izdanju emisije "Tri boje zvuka", gledaoci će biti u prilici da čuju odličnu svirku uživo, kao i tri originalna autora muzike.\nJedan od gostiju u petoj epizodi biće umetnik koji je karijeru započeo u vreme vinilnih ploča, dr Nele Karajlić, zatim bend koji je u Srbiji obeležio godine "prelaska" na kompakt diskove, "Bjesovi", ali na jednoj od naših bina slušaćemo i grupu čija karijera pripada aktuelnom vremenu virtuelnih izdanja i internet muzike, "Artan Lili"!\n"Bjesovi" su nastali u Gornjem Milanovcu krajem osamdesetih godina, reflektovali su misli i energiju ljudi koji su se devedesetih borili za "drugačiju" stvarnost, a posle kratke pauze okupili su se u novoj postavci koja sa novim entuzijazmom svira već dve decenije!\nSa svojim bendom prvi put u emisiju "Tri boje zvuka" dolazi nam i jedan od najuzbudljivijih frontmena naše scene. Pripisuju mu se najrazličitije uloge od pevača, pisca, glumca, voditelja, hroničara, do proroka, ali i doktora; na jednoj od naših bina gledaoci će uživati uz legendarnog Neleta Karajlića!\nTakođe, gledaoci će biti u prilici da čuju i jedan od "bendova novog milenijuma", "Artan Lili". Oni su se u početku oslanjali prevashodno na internet platforme, ali su posle mnogo pesama i koncerata osvojili i slušaoce koji su skloni starim načinima upotrebe muzike!\nNa temu emisije, koju ovoga puta posvećujemo razvojnim fazama načina reprodukovanja muzike od nekadašnjih gramofona do danas, naši gosti, pripadnici različitih generacija, imaće šta da kažu.\nGledajte i slušajte najbolju svirku uživo u emisiji "Tri boje zvuka", u petak 3. aprila, od 23.10 časova, na programu RTS 1!\nPratite nas na svim društvenim mrežama 3BZ, kao i na zvaničnom youtube kanalu:


"Premijeri Albanije i Kosova cijene dosadašnje odnose koje imaju sa Crnom Gorom i Milom Đukanovićem (na fotografiji)", ocjenjuje Genci Nimanbegu.\nPremijer Albanije i Kosova Edi Rama i Ramuš Haradinaj su za sada jedini lideri država u regionu koji su otvoreno podržali jednog kandidata u predsjedničkoj trci u Crnoj Gori. Oni su pozvali birače albanske nacionalne manjine da glasaju za Mila Đukanovića.\nPodrška Đukanoviću je stigla od premijera Kosova Ramuša Haradinaja kroz izjavu da "Albanci u Crnoj Gori imaju strateškog partnera u Demokratskoj partiji socijalista (DPS) i da to treba da ojačaju tako što će glasati za Đukanovića".\nPredsjednik Socijalističke partije i premijer Albanije Edi Rama je takođe podržao kandidaturu lidera DPS-a na predsjedničkim izborima u Crnoj Gori, ocjenjujući da se radi o jasnom proevropskom izboru koji garantuje dalju stabilnost i napredak regiona.\nPozivi premijera dvije susjedne zemlje da Albanci u Crnoj Gori podrže Mila Đukanovića došli su nakon što su najuticajnije albanske političke partije u Crnoj Gori već dale podršku Đukanoviću.\nNajuticajnije albanske nacionalne partije su godinama dio vladajuće koalicije predvođene DPS-om, kako na državnom nivou, tako i na lokalnom.\n"To pokazuje da premijeri Albanije i Kosova cijene dosadašnje odnose koje imaju sa Crnom Gorom i Milom Đukanovićem, koji je personifikacija vladajuće strukture. Ja tako razumijem njihovu podršku", kaže visoki funkcioner Force Genci Nimanbegu.\nMeđutim, Nimanbegu ističe da ne zna da li će ovi potezi uticati na izborno opredjeljenja građana.\n"Najveće albanske političke partije, među kojima je i Forca, su već pozvale svoje glasače i dale podršku gospodinu Đukanoviću. Na neki način, pozivi premijera Kosova i Albanije izgledaju kao da već ubijeđene žele da ubijede za koga da glasaju. Očekujem da će njihova podrška biti značajna, posebno na ličnom planu, ali ne mogu procijeniti koliko će to glasova donijeti", kaže Nimanbegu.\nLideri Kosova i Albanije su svojom podrškom Đukanoviću samo potvrdili ono što su albanske nacionalne partije u Crnoj Gori već odlučile, kaže funkcioner Albanske alternative Nik Đeljošaj, koji smatra da kod Albanaca u Crnoj Gori ne postoji dilema.\n"Nakon stava albanskih partija o podršci Đukanoviću i kad vidimo ostale kandidate koji nemaju podudarnosti sa političkim i geopolitičkim položajem Crne Gore i orijentacijom prema zapadu i Americi, mislim da nema dileme kod Albanaca za koga će glasati. Pozivi dvojice premijera su potvrda onoga što su istakle albanske nacionalne partije", navodi Đeljošaj.\nFunkcioner DPS-a Halil Duković ocjenjuje da su građanski koncept koji zastupa njegova partija i predsjednički kandidat najbolji koncept za sve građane Crne Gore.\n"Poziv premijera Albanije i Kosova je samo potvrda naših dobrosusjedskih odnosa sa tim državama i na liniji smo onog što mi kažemo da, kao država Crna Gora, moramo imati odlične odnose sa svim susjedima. Mislim da smo na dobrom putu da gradimo pravo društvo iskrenih prijatelja i mislim da će to građani, pa i albanske nacionalnosti, prepoznati na ovim izborima i podržati gospodina Đukanovića", smatra Duković.\nNovinar iz Ulcinja Mustafa Canka tvrdi da su Albanci u Crnoj Gori politički zreli te da im pozivi iz Prištine i Tirane nisu potrebni.\n"Ovakve izjave iz Prištine i Tirane su neprimjerene i nediplomatske. Mislim da više štete nego što pomažu predsjedničkom kandidatu DPS-a. Albanci u Crnoj Gori su dovoljno politički zreli da sami donose odluke o sudbini države u kojoj žive i čijoj su obnovi snažno doprinijeli na referendumu 2006. godine", zaključuje Canka.


Izetbegović smatra da rata više neće biti, ali da uvijek treba biti spreman - CdM\nIzetbegović smatra da rata više neće biti, ali da uvijek treba biti spreman\nPredsjedavajući Predsjedništva BiH Bakir Izetbegović izjavio da ne vjeruje da će u Bosni biti novog rata, ali da će se zemlja pripremati i za taj scenario.\n“Ne mislim da će se iko usuditi da u BiH ponovo počne konflikt… ali to ne znači da mi ne bi trebalo da reagujemo i pripremamo se za svaki mogući scenario”, kazao je Izetbegović novinarima u Sarajevu, prenio je hrvatski “Jutarnji list”.\nKako se navodi, bio je to njegov komentar na raniju izjavu predsjednika vlade Federacije BiH Fadila Novalića koji je govorio o potrebi jačanja i “zaokruživanja” vojne industrije u tom entitetu koja sve više jača i nalazi nova tržišta u inostranstvu.\nIzetbegović je ocijenio da nema ničega lošega u tome što vojne fabrike u BiH povećavaju proizvodnju i prodaju te osvajaju nova tržišta.\nDodao je i da je ipak potrebno biti oprezan u situaciji kada se, na primjer, od policije Republike Srpske pokušava stvoriti oružana sila i stigmatizovati Bošnjake koji su, kako je kazao, odbranili BiH.\nTagoviBakur Izetbegović BiH